Vučić otvorio Sajam šljiva u Osečini - Info 24\nRedakcija August 25, 2017\t0 Comments\nTradicionalni, 12. po redu “Sajam šljiva” u Osečini otvorio je predsednik Srbije Aleksandar Vučić.\nSa milion zasađenih stabala šljive, Osečina je jedan od najvećih izvoznika sirove, a najveći izvoznik sušene šljive u Srbiji, s obzirom da 50 posto ukupno izvezene sušene šljive potiče iz Podgorine.\n“Na taj način vi brinete o celoj Srbiji. Zato će i država sve više ulagati u ovaj kraj. Do sada smo najviše ulagali u jug Srbije, ali sada će prioritet biti ulaganje u ovaj kraj. Dogovorićemo izgradnje lokalnih puteva u vrednosti od 1,5 miliona evra, pomoći ćemo da fabrika “Krušik – plastika” još bolje radi, a planiramo i da dovedemo ljude koje će da se bave preradom prehrambenih proizvoda”, poručio je Aleksanadr Vučić otvarajući Sajam šljiva.\nProizvođači šljive ističu da je u Podgorini, za razliku od drugih krajeva Srbije, šljiva imala solidan rod i dobar kvalitet, a otkupna cena joj je rekordna u poslednjih par decenija.\n“Sigurno u poslednje dve decenije ta cena nije bila 40 dinara za kilogram kao što je sad, dok požegača trenutno izlazi i na 50 dinara. Ipak, većina roda neće ići u sušare jer bi onda bili na na granici rentabilnosti, pošto je za kilogram sušene potrebno četiri kilograma sirove šljive”, kažu šljivari iz Osečine.\nNa štandovima u Sportskom centru Osečina, gde se Sajam održava, šljivu i proizvode od šljive predstavlja više od 200 izlagača iz zemlje i inostranstva. Na Sajmu, koji traje do nedelje, predviđeni su iu koncerti, pa će večeras nastupiti Dženan Lončarević, a sutra veče Neverne bebe.\nDanas su nagrade uručene najvećim izvoznicima suve i sirove šljive, a to su porodična firma “Tehno Božići” iz Šapca i kompanija “Jovanović voće” iz Osečine.\nTags: aleksandar vucic, osecina, sljiva, Slobodan Gvozdenović, valjevo\nVučić i Makalister o putu ka EU i dijalogu o Kosmetu\nNeobicnost u čačanskom porodilistu


Vesti online / Svi komentari / Kriminalna pozadina Grčke krize (2): Stros Kanov "puč" u MMF-u\nKriminalna pozadina Grčke krize (2): Stros Kanov "puč" u MMF-u\nU osnovi grčke krize su krediti koje su vlade u Atini decenijama uzimale pod tada niskim kamatnim stopama. Grčka je devedestih godina bila prosto zasuta jeftinim novcem. Svi su se zapošljavali u državnoj službi, faraonski projekat Olimpijskih igara koštao je 7 milijardi evra. Država je koštala 15 milijardi evra godišnje. Ipak, evropske privatne banke davale su Atini "šakom i kapom" nove kredite i ohrabrivale je da uđe u prezaduženost.\n"Kredite" koje su grci dobijali je u stvari uvođenje države u dužničko ropstvo . Sada se našao predsednik koji bi to da preseče ali EU zlik.vci traže "svoje". Još gore će proći Srbija koju su zaduživala banditi a narod je svakodnevno siromašen .\nispravka :To bi takodje znacilo da se primenjuje staro pravilo da banka koja dâ kredit nesolventnom DUZNIKU - sama mora da snosi posledice.


Korona virus, Srbija i stranci: Šta privlači ljude iz inostranstva za vreme pandemije : Južne vesti\n11:03, 23. 12. 2020.\nNjihovi razlozi su jednostavni - granice su otvorene, a troškovi života u Srbiji su jeftini.\n„To je, definitivno, bila odluka iz vedra neba", kaže Katka, stručnjakinja za marketing, kojoj je posao dozvoljava da radi sa bilo koje tačke na planeti gde ima interneta.\nStranci od početka pandemije su slobodno ulazili u Srbiju, sa izuzetkom pojedinih državljana koji su morali da dostave negativan PCR test. Od 20. decembra na snazi je nova mera, kojom se od svih stranaca traži da pokažu negativan PCR koji nije stariji od 48 sati.\n„Nisam mnogo znala o Srbiji, nikada pre nisam bila ovde, ali kada mi je pandemija suzila izbor, učinilo mi se da je ovo dobra opcija - shvatila sam da su cene nekretnina niske", dodaje Katka.\n„Sve je veoma jeftino", kaže ovaj Amerikanac, koji se doselio u novembru.\nDodaje da je razmišljao i o Belorusiji, ali da mu se tamo „nije išlo zbog masovnih protesta" protiv vlasti koji traju od predsedničkih izbora na kojima je u avgustu pobedu proglasio višedecenijski predsednik Aleksandar Lukašenko.\n„Iz SAD sam otišao i zato što se ne slažem sa aktuelnom politikom", objašnjava Metju, koji je zemlju napustio kada je postalo izvesno da će Džo Bajden biti novi predsednik Sjedinjenih Američkih Država.\n„Bio sam zgađen politikom Donalda Trampa, a deca su mi odrasla, nemam devojku i posao [muzičkog kritičara] mi dozvoljava da radim iz druge zemlje, pa sam otišao", objašnjava Tim.\n„Na Novom Zelandu se nikada nisam osećao kao kod kuće - to je praktično jedan mali grad gde se svi poznaju, samo što je raštrkan na par stotina kilometara, a ljudi nisu naročito ljubazni", kaže Sem.\nOn ističe da je ovde „brzo stekao prijatelje".\n„Ima nešto posebno u vezi s Beogradom i imam osećaj da živeći ovde radim pravu stvar".\n„U Australiji je život samo posao i pare", kaže Elizabet za BBC na srpskom.\n„Prijatelje sam viđala vikendom, a porodicu i ređe, dok se ovde toliko družim da skoro ni ne koristim telefon kako bih ostala u kontaktu sa ljudima koje ne viđam".\n„Ovde je nemoguće biti usamljen", konstatuje.\n„Dala sam otkaz, spakovala život u tri kutije, kupila kartu u jednom smeru i promenila život zauvek", priča Elizabet.\nKatka, kojoj se dopada „kosmopolitski duh Beograda", kaže da ljubaznost i otvorenost na koje nailazi nastavljaju da je iznenađuju.\n„Ljudi su veoma prijatni", slaže se Tim, „čak i kad odete kod zubara".\n„Za mene je bio šok koliko se ljudi guraju, to nisam očekivao, ali sam brzo prihvatio da je tako", kaže Sem.\nKatka ne može da se navikne na sistem prodaje karata - i što za gradski prevoz ne može da plati karticom.\n„Iako gradski prevoz u Njujorku ima loše strane, barem sam imala kartu koju nisam morala da dopunjujem svako malo", kaže Katka.\n„Pritom se i dopune za gradski prevoz uglavnom plaćaju u kešu, pa kartica otpada", objašnjava.\nWindowSwap: „Svi smo pomalo istraživači"\n„Mogu da kažem taksisti gde želim da idem, ali ja sam pisac i jednostavno nemam dara za druge jezike", priča Tim.\nPrimećuje da „mnogi mladi u Srbiji znaju engleski, a tu je i jedna grupa na Fejsbuku gde mogu da pitam šta me zanima i svi su od velike pomoći".\nElizabet kaže da je za nju najmučniji onaj deo puta koji je morala da prođe pre nego što se preselila - vađenje vize.\n„To je bilo malo naporno, ali tako je svuda", zaključuje Elizabet.\nSem ističe da nije presrećan zbog zagađenja vazduha u Beogradu, ali mu je drago što, se „više ne dešava da mi se ljudi smeju kad nosim masku kao što je to bio slučaj prošle zime".\n„Mnogo ljudi koji u Srbiju dođu sa Zapada pobesne kad shvate da sistem u praksi ne funkcioniše onako kako bi očekivao prema onome što pročitaš", primećuje Sem.\n„Ali to je deo šarma Balkana".\nI to se ispostavilo kao pravi korak - ovaj Novozelanđanin kaže da mu je to „uštedelo mnogo vremena i energije".\n„Mislim da je ključno imati nekoga ko zna kako sistem funkcioniše, a onda ti preostaje da budeš strpljiv", zaključuje Sem, koji je nedavno uspeo da sredi sve papire.\n„Stalno sam dobijala pogrešne informacije od onih čiji je posao bio da mi olakšaju čitav proces, to je bilo veoma stresno", kaže.\nIako je za Tima Beograd prvo delovao kao „mesto da se započne" život u Evropi, sada se nada da će postati grad u koji će se vraćati.\n„Prijatelji mi žive u blizini - u Beču, Berlinu, Amsterdamu i Londonu - a u Beogradu su mi se mnogo dopali Dorćol i Zemun, gde volim da provodim vreme pa često tuda šetam", navodi.\n„Ovde želim da ga savladam jezik, a u Australiji ću samo u posetu porodici i prijateljima", kaže Elizabet.\nKatka, koja ističe da je Srbija „jedna od najprijatnijih zemalja" u kojima je živela, ipak postaje pomalo nostalgična za Amerikom.\n„Ali sada kad je Bajden pobedio na izborima, sve je počelo da mi nedostaje", zaključuje ona.


Gasprom vodi Zvezdine juniore na finale LŠ - Sportske.net\nGasprom vodi Zvezdine juniore na finale LŠ\nJuniori FK Crvena zvezda boraviće u Lisabonu od 23. do 25. maja a tom prilikom će prisustvovati finalu Lige šampiona na stadionu "Svetlost".\nJedan od sponzora Lige šampiona, ujedno generalni sponzor FK Crvena zvezda, kompanija "Gasprom" pokrenula je međunarodni društveni projekat "Fudbal za prijateljstvo" koji će okupiti dečake uzrasta od 12 do 14 godina iz 16 zemalja Evrope.\nSrbiju će predstavljati FK Crvena zveda i njeni omladinci a u sredu je na "Marakani" održana konferencija za medije na kojoj su se javnosti obratili Ambasador pomenutog projekta za Srbiju i kapiten omaldinske selekcije crveno-belih.\nZvanični Ambasador projekta za Srbiju biće najpopularniji srpski voditelj Ivan Ivanović koji će zajedno sa mladim Zvezdinim nadama putovati u Portugal.\n"Velika mi je čast i zadovoljstvo što sam izabran za Ambasadora jednog ovakvog projekta. Posebnu težinu svemu daje to što je prošle godine na mom mestu bio Dule Savić, koji je evropska i svetska fudbalska legenda. U toku je i konkurs za najboljeg mladog izveštača koji traje do 18. aprila a pobednik će zajedno sa nama putovati u Lisabon. Na ovaj način pored promovisanja fudbala, biće promovisano i sportsko novinarstvo" rekao je Ivan Ivanović.\nKapiten generacije 2000. godišta Marko Kojić sa nestrpljenjem iščekuje da upozna vršnjake iz drugih evropskih zemalja.\n"Veoma mi je drago što ću sa svojim drugovima predstavljati Crvenu zvezdu na finalu Lige šampiona. U Lisabonu ćemo se truditi da na najlepši način predstavimo Crvenu zvezdu i da sa vršnjacima iz drugih zemalja kroz druženje ostvarimo nova prijateljstva" kazao je Kojić.\nFinale Lige šampiona ove godine se igra na stadionu Benfike u Lisabonu.


Novi raj za bicikliste u blizini Štranda – SveVesti.net\nNovi raj za bicikliste u blizini Štranda\nAko vam je vožnja ravnim biciklističkim stazama postala jednolična i dosadna, krenite put glavnog ulaza Štranda. Tamo je urađen drveni poligon, gde ćete se ne samo zabaviti, već i usavršiti svoje biciklističke veštine. Iskusniji vozači imaju savet za vas.\nZa to da i mi, amateri, osetimo biciklistički adrenalin, potrudio se Eduard Župan, čija je ideja izabrana od mnoštva predloga Novosađana koji su konkurisali za projekt Fondacije Novi Sad Evropska prestonica kulture. Kako kaže, biciklisti su testirali stazu, a prostor će još lepše izgledati na proleće, kada sve ozeleni.\n“Mi smo u toku izgradnje testirali kako se ponaša staza, pošto mora da bude bezbednost na visokom nivou, pa smo isprobavali krivine kako se bicikli ponašaju, jer ovo je predviđeno ne samo za planinske bicikle nego i za građane koji ovde prolaze, mogu da se spuste da probaju stazu”, objašnjava Eduard Župan, tehnički direktor novosadskog Biciklističkog kluba “Invikta bajk”.\nUz ovu biciklističku stazu, kroz projekat je napravljeno 12 novih i čistijih oaza za uživanje, rekreaciju, učenje, a Novosađani su imali priliku da ih urede baš po svojoj meri.\n“Cilj je sa jedne strane uređenje i zaštita životne sredine, a sa druge aktivno učešće građana u odlučivanju kako će njihova lokalna zajednica izgledati, pa se tako prijavljuju lokalna udruženja, mesne zajednice sa svojim projektima jer zapravo oni najbolje znaju šta je to najviše potrebno”, kaže Milana Milovanov, portparolka Fondacije Novi Sad – Evropska prestonica kulture.\nDakle, ako imate ideju za uređenje vašeg kraja, a ne znate kako da je sprovedete u delo, iz Fondacije poručuju da je razradite i sačekate njihov novi konkurs. Pored sredstava za realizaciju projekta, dobićete pomoć i savete stručnih lica iz Društva arhitekata Novog Sada, kako da prostor koji ste osmislili, što bolje i funkcionalnije izgleda.\nPrevious Deponija i bespravna gradnja muče stanovnike Čardaka\nNext Volonteri Crvenog krsta pomažu tokom imunizacije na Novosadskom sajmu


Početna » Skupština Kosova » Page 6\nOdložen početak konstitutivne sednice Skupštine Kosova\nPredsedavajući konstitutivne sednice Adem Mikulovci odložio je sednicu za 14 časova pošto se u skupštinsku salu nisu pojavili poslanici koalicije PAN, Srpske liste i poslanici iz ostalih manjinskih zajednica.\nSkupština Kosova i dalje u blokadi\nSednica Skupštine Kosova, na čijem dnevnom redu je izbor predsednika i potpredsednika, danas je prekinuta posle pola sata, pošto je bilo prisutno samo 59 poslanika, a izostali su poslanici okupljeni oko Demokratske partije Kosova, kao i poslanici Srpske liste i drugih manjinskih stranaka.\nNovi saziv Skupštine Kosova konstituisan je danas skoro dva meseca posle izbora, ali predesednik i potpredsednici parlamenta nisu izabrani.\nKonstituisanje novog saziva Skupštine Kosova, posle skoro dva meseca od održavanja prevremenih parlamentarnih izbora trebalo bi, kako je najavljeno, da se održi danas.\nVećina poslanika Skupštine Kosova podržala je zahev opozicije i izglasala nepoverenje Vladi Ise Mustafe, javlja televizija N1.\nSrbi u Skupštini Kosova\nNakon šest meseci bojkota, srpski poslanici i ministri u kosovskoj skupštini i vladi, prisustvuju sednici kosovskog parlamenta.


Podrška Gorenja borbi protiv sive ekonomije: Uzmi račun i pobedi! - Gorenje\nSreda, 8. Mart 2017, Beograd\nPodrška Gorenja borbi protiv sive ekonomije: Uzmi račun i pobedi!\nU godini borbe protiv sive ekonomije, Vlada Srbije uz podršku NALED-a pokrenula je nagradnu igru „Uzmi račun i pobedi“. Cilj akcije je upoznavanje javnosti Srbije sa problematikom sive ekonomije i koliko je takav način poslovanja dugoročno štetan za ekonomsku stabilnost zemlje.\nU cilju podrške aktivnostima za promociju borbe protiv sive ekonomije i podizanja svesti javnosti o važnosti ovog pitanja za razvoj ekonomije zemlje, Gorenje se uključilo u nagradnu igru obezbeđivanjem sredstava za nagradni fond. Tako, kupci u Gorenje Studijima, ali i u svim maloprodajama aparata za domaćinstvo svoje fiskalne račune ili potvrde plaćanja karticom (slipove) mogu da iskoriste za učešće u nagradnoj igri »Uzmi račun i pobedi«. Neke od nagrada pripremljene su iz asortimana Gorenje kućnih aparata, pa će mnogi od najsrećnijih učesnika nagradne igre biti obradovani Gorenje veš mašinom ili mikrotalasnom pećnicom.


06.11.2019 / 20:00 BiH - Eli Tauber za Vijesti.ba\nEli Tauber / Vijesti.ba\nIslamska zajednica i Jevrejska zajednica u BiH zajedno će obilježiti 200 godina od Sarajevskog purima, jednog od najvažnijih događaja u istoriji naše zemlje.\nCilj je afirmisati suživot Jevreja i muslimana u BiH. Tim povodom, sutra će u Gazi Husrev-begovoj biblioteci biti upriličena međunarodna konferencija "Suživot Jevreja i muslimana u Bosni i Hercegovini: 200 godina od Sarajevskog purima", s početkom u 9.00 sati.\nČlan Jevrejske zajednice, istoričar Eli Tauber inicijator je zajedničkog obilježavanja Sarajevskog purima, kao uspomene na spasenje uglednih sarajevskih Jevreja iz zatvora tadašnjeg osmanskog Mehmed Ruždi-paše.\nGodine 1819. Mehmed Ruždi-paša pokušao je od uglednih sarajevskih Jevreja iznuditi veći iznos novca, te ih je zatvorio i zaprijetio smrtnom kaznom. Međutim, muslimani Sarajeva su oslobodili svoje komšije Jevreje i optužili Ruždi-pašu kod Sultana.\nOd tada Jevreji slave svake godine Sarajevski purim, odnosno oslobađanje sarajevskih Jevreja. Jubilarnu 200. godišnjicu proslaviće u saradnji sa Islamskom zajednicom u BiH, na osnovu sporazuma koji je potpisan prošle godine.\n"Smatrali smo da tako značajnu godišnjicu Jevreji ne treba da obilježe sami, nego sa onima koji su nas spasili. Odlučili smo da je to Islamska zajednica u BiH, kao predstavnik ljudi koji su u tadašnje vrijeme reagovali i pobunili se protiv Ruždi-paše", pojašnjava Tauber u razgovoru za Vijesti.ba.\nOsim međunarodne konferencije, biće upriličena i izložba, te predstavljanje knjige "Sarajevski purim".\nPrema riječima našeg sagovornika, sve ove aktivnosti treba da predstavljaju okosnicu budućih odnosa Jevrejske i Islamske zajednice u BiH na bazi povjerenja i suživota.\n"Ovim izvanrednim događajem dokazali smo da i dalje stojimo na istim pozicijama dobrih odnosa naše dvije vjerske zajednice. Tome, između ostalog, svjedoči i činjenica da smo se za pet minuta, bez dugih pregovora i razmatranja, dogovorili da zajedno obilježimo 200 godina od Sarajevskog purima", kaže Tauber.\nDobrosusjedski odnosi u BiH, dodaje on, uvijek su postojali i karakteristični su za ovu zemlju.\n"Dobar odnos Jevreja i muslimana kontinuirano traje 500 godina. Nikada, osim možda u periodu Drugog svjetskog rata, nije bilo trenutaka da se u to posumnja, što dokazuju brojni primjeri", zaključio je Tauber u razgovoru za Vijesti.ba.


09.03.2020 u 18:16\nPočelo suđenje za obaranje malezijskog aviona na letu MH 17\nU Holandiji je počelo suđenje u odsustvu trojici Rusa i jednom Ukrajincu, optuženima za višestruko ubistvo prilikom obaranja aviona Malezije Erlajns 2014. godine, kada je poginulo 298 ljudi. Holandski tužilac je 18 minuta čitao imena svih žrtava, čiji rođaci su bili u sudnici. Tužilaštvo traži osuđujuću presudu za krivce, navodi AP. Osumnjičeni za obaranje aviona na letu MH 17 na istoku Ukrajine se, kako se i očekivalo, nisu pojavili na sudu, a suđenje se nastavlja u njihovom odsustvu. Putnički avion na letu MH 17 leteo je na liniji Amsterdam-Kuala Lumpur kada je raketom oboren iznad Donjecka, gde su se u tom trenutku odvijali sukobi, prenosi Tanjug.\n04.03.2020 u 12:30\nRusi patentirali novi sistem zaštite pilota od G sile\nMoskva - Ruski inženjeri su patentirali novi sistem zaštite od G sile za svoje savremene ratne avione, saopšteno je iz ruske vojne korporacije MiG. U saopštenju se navodi da novi sistem zastite rešava problem koji piloti sada imaju, a to je dai moraju neprekidno da kontrolišu na svojim instrument-monitorima G silu, koja može da dostigne vrednost 9G i da istovremeno moraju da izvode komplikovane manevre tokom vazdušnih okršaja. Novi sistem koji je integrisan u vizir zaštitne kacige, omogućiće pilotima da ostanu fokusirani i ne skreću pogled ka instrument-monitorima. „Automatizacija, komfor i bezbednost su naši razvojni prioriteti za budućnost. Novi sistem zaštite od G sile je već ugrađen u naše najsavremenije borbene avione”, rekao je predsednik MiG-a Ilja Tarasenko, prenosi\n27.02.2020 u 10:45\nStjuardesa pozitivna na koronavirus letela od Seula do Los Anđelesa\nSEUL – Stjuardesa Korean Era koja je bila pozitivna na testu za koronavirus radila je na letovima između Seula i Los Anđelesa, saopštio je Korejski centri za kontrolu i prevenciju bolesti (KCDC). Južna Koreja prijavila je danas 334 nova slučaja koronavirusa, što je najveći dnevni porast dosad, a ukupan broj zaraženih sada iznosi ukupno 1.595, što je najviše izvan Kine, javlja Rojters. Stjuardesa koja je obolela radila je na letu KE017 kompanije Korean Er sa aerodroma u Seulu do Los Anđelesa 19. februara, kao i na povratnom letu KE012 20. februara, javile su novinske agencije Jonhap i drugi mediji, a potvrdili južnokorejski zvaničnici. „Ona je poletela nakon što su se pojavili simptomi, a mi istražujemo ljude koji su imali kontakt sa njom na letu”, navodi se u saopštenju KCDC,\nČetiri rasklopljena „miga 29” Vojske Srbije nalaze se u hali remontnog zavoda u beloruskom gradu Baranovičiju, gde se paralelno radi i na njihovoj modernizaciji. Ovi avioni su poklon Belorusije Srbiji i kada radovi na njima budu završeni, biće predati našem Ratnom vazduhoplovstvu i protivvazduhoplovnoj odbrani. Delegacija Ministarstva odbrane i Vojske Srbije obišla je u petak pomenuti remontni zavod i izrazila zadovoljstvo tokom i kvalitetom radova. Nije precizirano kada će se ovi avioni naći na Aerodromu „Pukovnik pilot Milenko Pavlović” u Batajnici, ali kada se to desi Srbija će imati eskadrilu lovačke, odnosno nadzvučne avijacije koju će činiti 14 aviona tipa „mig 29”. Dakle, skoro koliko ih je imala SFRJ\nMoskva – Do pada aviona MH-17 kompanije „Malezija erlajnz” u julu 2014. došlo je u oblasti u kojoj raketni sistemi „buk” nisu bili raspoređeni u vreme tragedije, pokazuje obelodanjeni dokument holandske vojne obaveštajne i bezbednosne službe. Prema dokumentu koji je poslat holandskim tužiocima, avion MH-17 bio je izvan dometa svih identifikovanih i operativnih ukrajinskih i ruskih lokacija na kojima su bili raspoređeni sistemi 9K37M1 buk M1, prenose Tas i Tanjug. Holandski novinar Maks van der Verf rekao je da je njegov glavni zaključak da su Holanđani imali informacije o „mobilnim pozicijama ’buka’ tokom sukoba”. „Ovu informaciju nismo videli ranije. I vojska, holandska, zaključila je da nema informacije o bilo kakvim raketnim sistemima ’buk’ u blizini MH-17”, naveo je\nPERT - Četiri osobe su danas poginule kada su se iznad jugoistoka Australije sudarila dva mala aviona. Kako se navodi, po dve osobe nalazile su se u svakom avionu. „Veruje se da su se letelice sudarile u vazduhu pre nego što su se srušile”, navela je policija, prenosi „Gardijan”. Lokalni mediji objavili su fotografije na kojima se vide ostaci aviona, navodi AP.\nDo spajanja će doći u okviru korporacije „Ujedinjena vazduhoplovna korporacija” (OAK), prenela je saopštenje ruske državne korporacije Rosteh novinska agencija Interfaks. Iz Rosteha je saopšteno i da će na čelu novog udruženja biti bivši generalni direktor MiG-a Ilja Tarasenko koji će istovremeno zadržati mesto zamenika generalnog direktora OAK zaduženog za vojno-tehničku saradnju a mediji su preneli da je Tarasenko već sutradan 7. februara postao novi direktor kompanije Suhoj. Tarasenko će se, prema pojašnjenju koje je dobijeno iz OAK-a, baviti formiranjem Diviziona vojne avijacije „Ujedinjene vazduhoplovne korporacije” i to na bazi kompanija MiG i Suhoj. Nova organizaciona struktura baviće se razvojem, proizvodnjom, prodajom i održavanju svih aktuelnih i perspektivnih aviona borbene\n13.02.2020 u 19:10\n„Maverik” – revolucija u dizajnu putničkih aviona (VIDEO, FOTO)\nSingapur - Kompanija „Erbas” predstavila je model „Maverik” za koji veruje da će možda biti budućnost dizajna putničkih aviona. Model „Maverik” predstavljen je na Singapurskom sajmu avijacije. Novim dizajnom „Erbas” nastoji da se odupre dugogodišnjoj tradiciji da trup aviona bude u obliku cevi. Model, koji je u početnim fazama razvoja, odražava kako bi izgledao dizajn velikog krila, koncept koji se uglavnom koristi kod vojnih aviona. „Erbas” je pokrenuo projekat 2017. godine i započeo ispitivanja na malom modelu s daljinskim upravljanjem 2019. godine. Iako izgleda kao da je iz naučno-fantastičnog filma, avioni s dizajnom poput „Maverikovog” mogu da postanu stvarnost, javlja b92.net a prenosi Tanjug. S obzirom na to da će avion biti mnogo širi, unutrašnjost letelice će\n10.02.2020 u 10:58\nAvion Boing 737 prinudno sleteo u Krasnojarsku\nMOSKVA – Putnički avion Boing 737 kompanije Nordstar erlajns, na letu od Krasnojarska za Moskvu, uspešno je izveo prinudno sletanje na aerodrom sa kojeg je poleteo zbog problema sa zakrilcima, saopštila je pres služba aerodroma. „Sve je u redu. Avion je sleteo”, kaže se u saopštenju, prenosi Tanjug. Kako prenosi Tas, u avionu su bila 173 putnika i šest članova posade. Prethodno je saopšteno da je posle uzletanja posada odlučila da sagori gorivo i vrati se na aerodrom u Krasnojarsku zato što zakrilca aviona Boing 737 nisu uspela da se povuku. Avion je nekoliko sati kružio iznad aerodroma kako bi potrošio gorivo.


Ikea otvara prvu prodavnicu polovnog nameštaja\nIkea, švedski proizvođač poznat po ćuftama i pristupačnom nameštaju, zauzima drugačiji pristup u opremanju enterijera.\nKompanija krajem godine otvara svoju prvu prodavnicu polovnog nameštaja u švedskom tržnom centru ReTuna, maloprodajnom objektu koji u potpunosti čine prodavnice za preprodaju. Nova prodavnica će prodavati nameštaj i kućne proizvode koji su ranije bili u nečijem vlasništvu, a potom su renovirani i spremni za kupovinu. Ova prodavnica će pomoći kompaniji u ostvarenju svojih ciljeva do 2030. godine.\nProšle godine, Ikea je pokrenula program zakupa svojih kuhinja i nameštaja, a mnoge njihove prodavnice imaju “jeftine” odeljke preuređenih predmeta koji su vraćeni. Ovo će biti prva prodavnica u potpunosti sastavljena od obnovljenih predmeta.\nLako je zaključiti da nova prodavnica predstavlja strateški potez u cilju poboljšanja percepcije da su Ikea proizvodi “fast fashion” nameštaj. Iako niski troškovi izrade nameštaja čine Ikeu izuzetno dostupnom, taj nameštaj retko dobija šansu za novi život. Iako trenutno ne možemo ni da zamislimo da Hemnes komodu prenosimo sa kolena na koleno kao porodično nasledstvo, izgleda da će ipak postojati mogućnost za davanje nove šanse ovim dobro poznatim proizvodima.


Panika na gej paradi u Vašingtonu navela ljude da beže - Svet - Dnevni list Danas\nPočetna » Svet » Panika na gej paradi u Vašingtonu navela ljude da beže\nGradske vlasti Vašingtona saopštile su da je tokom „Parade ponosa“ panika izazvana tvrdnjom da je neko ispalio metak, navela ljude da se masovno razbeže, pri čemu ih je nekoliko povređno, a sedmoro je u bolnici.\n0Piše: Beta 09. juna 2019. 15.05\n„Mnoštvo ljudi se razbežalo pošto su neki rekli da je tu čovek s pištoljem i da je neko ispalio metak“, navela je policija. Jedan čovek je privreden zbog posedovanja oružja, dodala je policija navodeći da tokom skupa nije bilo pucnjave.\nGradske vlasti su potvrdile da nije bilo pucnjave, već da su policija i vatrogasci došli da zbrinu povredjene u bekstvu.\nNa „Paradi ponosa“ u subotu u Vašingtonu okupile su se hiljade ljudi.\nNeredi u Milvokiju


Zbrka.com - Zvezde Granda - Grand groznica - Zanimljivosti i Jet Set\nNa „Grand festivalu nastupiće Aca Lukas, Džej, Ana Bekuta, Luis, Aco Pejović, Neda Ukraden, Mira Škorić, prva i treća postava „Zvezda Granda\nOvogodišnji „Grand festival, koji će biti održan 14, 15. i 16. februara, okupiće više od 40 najpopularnijih pevača s prostora bivše Jugoslavije. Kako saznaje Press, među takmičarima naći će se i Aca Lukas, Džej, Ana Bekuta, Al Dino, Luis, Aco Pejović, Neda Ukraden, kompletne postave prvih i trećih „Zvezda Granda, Dona Ares, Halid Muslimović, a publici će se predstaviti i nekoliko zanimljivih dueta.\n- Među domaćim pevačima vladala je prava pomama oko toga ko će nastupiti na „Grand festivalu. Nema pevača koji nije pokušao da interveniše i ubaci se među odabrane - kaže za Press dobroobavešteni izvor blizak „Grand produkciji, i dodaje: - Mnogi su birali atraktivne partnere za duete, nadajući se da će tako obezbediti učešće. Zasad, poznato je da će u duetu nastupiti Dara Bubamara i Nikola Rokvić, kao i Silvija Nedeljković i Nemanja Stevanović, koji imaju pesmu posle koje će se sigurno ponovo otvoriti priča o njihovoj romansi - kaže izvor Pressa.\nU duetu je trebalo da nastupe i Verica Šerifović i Leo Martin, ali se čuveni kralj šlagera, koji trenutno živi u Sofiji, ozbiljno razboleo, pa je Šerifovićeva odlučila da odustane u poslednjem trenutku.\n- Šteta, jer bi ovaj duet bio prava bomba. Duet je htela i Mira Škorić, u kombinaciji su bili Petar Grašo i Vlado Kalember, ali je ipak odlučila da nastupi sama. Svi pevači su uskladili svoje obaveze da bi učestvovali na festivalu, a jedini je odustao Dragan Kojić Keba, koji je trebalo da nastupi u duetu s Romanom. Keba nije želeo da otkaže romsku svadbu u Italiji, pa je sad Romana u paničnoj potrazi za novim partnerom - zaključuje sagovornik Pressa.\nNagradni fond 100.000 evra\nNagradni fond „Grand festivala je 100.000 evra, od kojih će pobedniku pripasti 40.000, drugoplasirani će dobiti polovinu te sume, dok trećeplasiranog čeka 10.000 evra. Za preostalih 30.000 evra još nije odlučeno kojim kategorijama će biti podeljeno.


Senar novi predsednik “Renault”-a\nŠef “Michelin”-a Žan-Dominik Senar imenovan je za novog predsednika “Renault”-a, a Tijeri Bolore za generalnog direktora zamenjujući veterana Karlosa Gona koji je u pritvoru u Japanu i podneo je ostavku na to mesto, saopštio je upravni odbor kompanije “Renault”.\nKarlos Gon je podneo ostavku na čelu “Renaut”-a. Gon je ostao na čelu francuskog proizvođača automobila “Renault” i posle hapšenja 19. novembra zbog navodnih finansijskih malverzacija u japanskom proizvođaču automobila “Nissan”. Bio je dugo godina na čelnim pozicijama u obe firme, jer one imaju sporazum o partnerstvu. “Nissan” ga je odmah posle privođenja smenio sa čela te kompanije.\nUpravni odbor “Renault”-a je insistirao na tome da je prioritet da novi predsednik kompanije upravlja savezom sa kompanijama “Nissan” i “Mitsubishi” koji je bio pod pritiskom posle Gonovog privođenja, prenosi Beta.\nU saopštenju se navodi da Upravni odbor poverava novom predsedniku kompanije punu odgovornost vođenja Saveza “Renault-Nissan-Mitsubishi” za račun “Renault” u saradnji s generalnim direktorom.\nFrancuska vlada najveći je akcionar kompanije “Renault” sa 15 odsto kapitala i oko 22 odsto prava glasa.\nSenar će paralelno s vođenjem “Renault”-a ostati predsednik “Michelin”-a do maja, kada je od ranije bilo predviđeno da tu dužnost preda nekom drugom.\nGeneralni direktor kompanije “Nissan” Hiroto Saikava pozdravio je novo rukovodstvo “Renault”-a. On je rekao novinarima u sedištu “Nissan”-a u Jokohami da je to prvi korak dok se okreće stranica u savezu.\n“Fiat Chrysler” se nagodio u slučaju varanja na testovima\n“Hyundai” razmatra mogućnost otvaranja fabrike u Hrvatskoj


Tramp povlači dio vojske iz Avganistana i Iraka | BL Portal\nTramp povlači dio vojske iz Avganistana i Iraka\n17. Novembra 2020. 22:13\nPredsjednik SAD Donald Tramp će brzo smanjiti broj trupa u Avganistanu, sa 4.500 na 2.500, prije nego što napusti Bijelu kuću, saopštili su danas iz Pentagona.\nTrampova odluka, o kojoj je obavijestio Rojters, da povuče određeni broj vojnika, izazvala je kritike stručnjaka koji kažu da će potez uzdrmati sigurnost i načiniti štetu ionako krhkim mirovnim pregovorima sa talibanima.\nVršilac dužnosti ministra odbrane Kristofer Miler, koga je Tramp postavio prošle nedjelje kada je smijenio Marka Espera, potvrdio je povlačenje i dodao da će i u Iraku, sa 3.000 vojnika, taj broj biti smanjen na 2.500.\n– Do 15. januara u Avganistanu i Iraku broj američkih vojnika će biti po 2.500 – rekao je Miler, prenosi “Tanjug”.\nTags: američka vojska, Avganistan, Donald Tramp, povlačenje vojnih trupa\nĐajić: Očekuje se porast broja zaraženih u RS


Stefanoviæ: Ovih dana stiže 13 "Miloša" i "Lazar" - B92\nStefanoviæ: Ovih dana stiže 13 "Miloša" i "Lazar"\nBeograd -- Ministar odbrane Nebojša Stefanoviæ poruèio je da Srbija ne ne uèestvuje u trci za naoružanjem.\nIzvor: Tanjug nedelja, 27.12.2020. | 12:41 -> 13:30\nNesporno je da postoji trend poveæanja nabavki u vojnom sektoru u celom regionu, ali Srbija ne uèestvuje u trci za naoružanjem, kao što je èesto optužuju, izjavio je danas ministar Nebojša Stefanoviæ\nOn je dodao da æe vojni budžet za 2021. godinu biti približno isti kao i za ovu, nešto ispod 900 miliona evra.\nStefanoviæ je, gostujuæi na TV Prva, naglasio da æe se taj novac trošiti, kao što je i usvojila Narodna Skupština, na poveæanje plata zaposlenih.\n"Hoæemo da poveæamo standard vojnika. Veoma mi je važno da vojnici imaju dobar standard. O tome sam prièao sa predsednikom", rekao je Stefanoviæ dodajuæi da æe vojnici, pored poveæanja od pet odsto od januara, imati poveæanje od 10 odsto od aprila.\nOn je dodao da je "veliko naprezanje" u vreme kada je kriza koronavirusa osakatila svetsku ekonomiju i utièe na svakoga, da se pronaðu sredstva i poveæaju plate i zahvalio predsedniku Srbije Aleksandru Vuèiæu, jer je, kako je naveo, prepoznao da bez toga ne može biti veæeg broja vojnika i da se ne mogu ispuniti svi zadaci vojske.\nStefanoviæ je istakao da ovih dana treba da stigne prvih 13 "Miloša" u jednice Vojske Srbije, kao i oklopno vozilo "Lazar" i dodao da oèekuje da se do kraja godine upotpuni ceo divizion haubica "Nora".\n"Razmišljamo i šta možemo da nabavimo iz inostranstva", poruèio je Stefanoviæ.\nStefanoviæ je dodao da je budžet za odbranu i naoružanje Srbije usmeren na ono što joj najviše treba - pojaèanje domaæeg kapaciteta.\n"Mi investiramo u domaæe proizvodne kapacitete", rekao je Stefanoviæ.\nStefanoviæ je podvukao da kada neke "komšija" dobiju oružje, poput Hrvata, to ukazuje da se oni naoružavaju, a istakao je i da velike budžete na naoružanje troše i Maðari, Rumuni, Bugari.\nStefanoviæ je naglasio da se Srbija trudi da njena vojska bude modernizovana na naèin da ima savremenu tehnologiju koja je dovoljan garant sigurnosti i bezbednosti zemlje.\n"Bez ozbiljne, jake i èvrste vojske, nema suvereniteta i stabilnosti zemlje. Naša vojska služi kao faktor odvraæanja. Mi hoæemo da snažna vojska Srbije bude faktor odvraæanja svakome ko bi pomislio da nas ugrozi, ali mi ne idemo u bilo kakvu suludu trku naoružavanja. Mi nabavljamo ono što nam treba i trudimo se da budemo što jaèi", poruèio je Stefanoviæ.\nStefanoviæ je naglasio da svi moraju da poštuju odluku Srbije o vojnoj neutralnosti, a upitan za kritike Zapada zbog nabavke naoružanja iz Rusije, ministar kaže da nijedna od tih strana nije presreæna kad bilo šta radimo sa onom drugom stranom.\n"Kada nabavljamo, vodimo se iskljuèivo našim interesima", rekao je Stefanoviæ.\nNa konstataciju da su vežbe s meðunarodnim partnerima suspendovane i pitanje šta æe biti u buduænosti u vezi s tim, Stefanoviæ je podsetio da je doneta odluka o moratorijumu na sve vojne vežbe do 8. marta 2021.\n"Nakon toga æemo nastaviti pripreme, tada æemo razmatrati gde æemo uèestvovati u 2021. godini. Nije sporno da uèestvujemo u vežbama, kao vojno neutralna zemlja mi želimo da uèestvuje", poruèio je Stefanoviæ.\nOn je dodao da æe srpski vojnici vežbati sa svima, jer svi žele da vežbaju kod nas i poruèio da veruje da æe 2021. biti realizovane i neke vežbe na tlu Srbije sa razlièitim partnerima.\nGovoreæi o bezbednosnim izazovima, Stefanovic kaže da je danas to pitanje mnogo složenije nego nekada i dodao da su se ti izazovi promenili u poslednjih 10-ak godina.\nKada je reè o izazovima u regionu i na KiM, Stefanoviæ navodi da je stav Srbije, kao garanta Dejtonskog sporazuma, nepromenjen i u tom smislu, istièe da do promena u BiH ne može doæi dok se ne dogovore sve strane, kao i da to ne može biti na štetu srpskih institucija.\n"Trudimo se da se ne mešamo", rekao je Stefanoviæ dodajuæi da Srbija želi da nastavi da pomaže i da joj niko ne može zabraniti da voli RS i svoj narod.\nŠto se tièe Kosmeta, Stefanoviæ primeæuje da postoje stalni pritisci da se Srbi iseljavaju s KiM, kao i da zvanièni Beograd upozorava na upade na sever Kosova.\n"To za nas ostaje vrlo teško pitanje", rekao je Stefanoviæ i poruèio da Srbija nikad više neæe dozvoliti progon svog naroda.


Home / Obrazovanje / Gimnazija: Film o hapšenju i deportaciji pirotskih Jevreja\nNa konkursu Ministarstva prosvete i Haver fondacije pod nazivom “Holokaust – kultura sećanja” film autorskog tima Gimnazije Pirot osvojio je prvu nagradu. Na filmu su radile učenice četvrtog razreda Dunja Đorđević, Mina Jovanović i Mina Jocić uz pomoć Davora Lazarevića, profesora istorije.\nSnimanje i montažu je uradio Miloš Stojanović, statisti su bili maturanti Gimnazije, a ulogu jevrejskog dečaka je odigrao Ilija Stamenović. Radnja filma je fokusirana na hapšenje i deportaciju pirotskih Jevreja i snimana je u Sokolani Gimnazije gde su oni proveli svoje poslednje dane u Pirotu. Svečana dodela nagrada će biti organizovana 23. aprila 2019. godine u Beogradu. Svi zainteresovani film mogu pogledati na youtube.\nGimnazija: Ogroman uspeh – prva, druga i treća…\n← Previous Story Dan otvorenih vrata u Tehničkoj školi\nNext Story → Tehnička škola najbolja u zemlji medju saobraćajnim školama


Delegacije SDA i HDZ BiH, koje će predvoditi predsjednici stranaka Bakir Izetbegović i Dragan Čović, danas bi u Sarajevu trebalo da održe sastanak na kojem će biti riječi o formiranju Vlade Federacije BiH /FBiH/.\nGovoreći o kandidatima za Savjet ministara iz srpskog naroda, čija su imena poznata javnosti, Tegeltija je rekao da je SNSD izabrao odličnu ekipu ljudi koji mogu da rade u Savjetu ministara i da ga unaprijede, te da su oni dobili punu saglasnost stranke.\nEvakuisana zgrada Vlade Kantona Sarajevo\nZgrada Vlade Кantona Sarajevo jutros je evakuisana, nakon što je kantonalno Ministarstvo unutrašnjih poslova /MUP/ dobilo dojavu o navodno ostavljenoj bombi, potvrdio je Srni dežurni operativni MUP-a.\nDanas svježije vrijeme, na jugu moguća kiša\nU Republici Srpskoj i Federaciji BiH danas će biti promjenljivo oblačno i svježije vrijeme, na jugu sa kišom koja će se tokom dana proširiti i na ostale krajeve.\nU stanu u zgradi u Zagrebačkoj ulici na broju 31 u Sarajevu u srijedu se odigrala prava drama, nakon što je procurio plin.\nU pet smrskanih vozila tri osobe povrijeđene\nU teškoj saobraćajnoj nesreći koja se večeras u 20:50 sati dogodila na raskrsnici ulica Zagrebačka i Grbavička, u sarajevskom naselju Kovačići, povrijeđene su tri osobe.\nOptužnice zbog raznošenja bankomata\nViše od dva mjeseca od spektakularne akcije „Orka“, koju su izveli pripadnici Federalne uprave policije pod nadzorom Tužilaštva Hercegovačko-neretvanskog kantona, u ovoj pravosudnoj instituciji su, kako saznaje Avaz, podigli optužnicu kojom je obuhvaćeno 12 osoba, a koja je juče potvrđena.\nTuča u centru Sarajeva, povrijeđen mladić\nU tuči koja se danas dogodila u blizini Vječne vatre u centru Sarajeva povrijeđena je jedna osoba, potvrđeno je iz Operativnog centra Ministarstva unutrašnjih poslova Kantona Sarajevo.\nKonsultacije o Savjetu ministara BiH na čekanju\nNakon što je Predstavnički dom Parlamentarne skupštine BiH imenovao Zorana Tegeltiju na poziciju predsjedavajućeg Savjeta ministara BiH, započele su konsultacije sa političkim partijama o novom sastavu ovoga tijela izvršne vlasti.\nPoslodavci imaju razloga da budu zadovoljniji jer im je Vlada RS pripremila nekoliko olakšica kroz predloženi program ekonomskih reformi, koje će se pred poslanicima naći u ponedjeljak po hitnom postupku.\nU večernjim satim dogodila se saobraćajna nesreća na izlazu iz Mostara.\nMektić: "Vučjak" je definitivno zatvoren\nMinistar bezbjednosti u Savjetu ministara u tehničkom mandatu Dragan Mektić izjavio je danas da je izmještanjem migranata u prihvatne centre u Ušivku i Blažuju definitivno zatvoren neuslovni kamp Vučjak kod Bihaća.\nPljačkaši osim novca otimaju i lijekove\nNa meti maskiranog razbojnika juče u 16. 45 časova našla se apoteka „Al-Hana“ u ulici Arapova u starom dijelu Sarajeva, potvrđeno je iz Ministarstva unutrašnjih poslova Kantona Sarajevo.\nSutra sastanak o Vladi FBiH Čovića i Izetbegovića\nDelegacije Stranke demokratske akcije (SDA) i Hrvatske demokratske zajednice (HDZ) BiH sutra će održati sastanak na kojem će biti govora o formiranju Vlade Federacije BiH.\n-- Dobitnik ovogodišnje Nobelove nagrade za književnost Peter Handke proglašen je danas personom non grata u Kantonu Sarajevo.\nMigranti smješteni u prihvatne centre Ušivak i Blažuj\nOko 350 migranata smješteno je sinoć u Prihvatni centar u Ušivku u Hadžićima kod Sarajeva, koji su do sada boravili u neuslovom kampu Vučjak kod Bihaća na hladnoći i bez osnovnih uvjeta za život - potvrđeno je Feni iz Međunarodne organizacije za migracije (IOM).\nSve su prilike da Zoran Tegeltija, predsjedavajući Vijeća ministara BiH, neće do danas dobiti imena svih kandidata za ministre i zamjenike u Vijeću ministara, jer će SDA, ukoliko iz HDZ-a budu insistirali na izmjeni Izbornog zakona, zategnuti konopac zbog formiranja Vlade FBiH.


Đilas: Vučić će ući u udžbenike ali kao najveći lažov i uništitelj Srbije u njenoj istoriji - Infobrif\nĐilas: Vučić će ući u udžbenike ali kao najveći lažov i uništitelj Srbije u njenoj istoriji\nObjavljeno 30.08.2019. u 19:33\nBEOGRAD – Predsednik Stranke slobode i pravde (SSP) Dragan Đilas izjavio je danas da je režim predsednika države Aleksandra Vučića pokrenuo novu seobu naroda, jer se hiljade građana Srbije iseljava u inostranstvo kako bi preživelo, i naglasio da on „mora biti demontiran kako bi se zaustavilo uništavanje Srbije“.\n„Bojkot je jedina šansa da kažemo: ne, Aleksandre Vučiću. Ne možeš da kradeš i varaš bez posledica, ne možeš da uništavaš Srbiju bez posledica. Kažeš da želiš da uđeš u udžbenike istorije. I hoćeš, to ti obećavamo, ali kao najveći lažov i uništitelj Srbije u njenoj istoriji“, poručio je Đilas, navodeći da se ne može učestvovati na lažnim izborima.\nOn je podsetio da su protesti opozicije počeli posle napada na Borka Stefanovića u Kruševcu i upozorio da „niko nije odgovarao za taj pokušaj ubistva, a Borko je preživeo samo pukom srećom“.\n„Ne možemo u Srbiji u kojoj se linčuju politički protivnici, što u medijima što fizički, dati legitimitet nekim lažnim izborima“, rekao je Đilas, na osnivanju Inicijativnog odbora SSP u Kruševcu, saopštila je ta stranka.\nĐilas je rekao da je Vučić „uništio sve institucije u Srbiji, napravio stranačku državu“, i da je „umislio da može da vlada kao neki srednjovekovni gospodar i donosi odluke o sudbinama ljudi“.\n„Progoni političke neistomišljenike i preko svojih medija uništava svakoga ko se usudi da kritikuje vlast. Ali najveći udar je izvršio na ljude – na one koji danas ne mogu da prežive, one koji se u desetinama hiljada iseljavaju da bi u inostranstvu pronašli posao od koga će da žive“, rekao je Đilas.\nOn je istakao da, „ako se ne zaustavi ovo zlo koje je zadesilo Srbiju, sutra neće imati ko da nas leči, ko da nam da injekciju, ko da uči našu decu, ko da nas vozi, ko da popravlja aparate, jer odlaze svi koji mogu – i majstori, i kuvari, i pekari“.\n„Ovo su nove seobe naroda koje su posledica vladavine Vučića“, rekao je Đilas.\nOn je, okupljene, upitao koliko ćešće idu na sahrane nego na babine, da li se povećavaju groblja ili raste broj škola, jer „Srbija odumire, niko ne vidi nadu“.\n„Pljačkaju u stotinama miliona evra, prvi smo u Evropi po korupciji. Dok građani nemaju novca za knjige deci, ni za lekove, ni da se prehrane, dok milion penzionera živi u potpunoj bedi, oni stotine miliona evra ubacuju u crnu rupu, jer su nesposobni“, naglasio je Đilas.\nAleksandar VučićDragan ĐilasSSP\nBoško Obradović i Ana Brnabić razmenili provokacije: Ko je muževan, a ko ženstven?\nPopović: Pad na Šangajskoj listi je pravi potres i poziv da se neke stvari ozbiljnije tretiraju


Da su naši učenici izuzetnii, skromni i puni raznih talenata pokazalo je i takmičenje koje je i ove godine organizovalo Ministarstvo prosvete, nauke i tehnološkog razvoja - Takmičenje za najbolju tehnološku inovaciju za srednjoškolce i studente. Naime, na ideju nastavnika Dragana Odžića, a uz pomoć nastavnika Milana Živić, učenici Nenad Tepavac, Igor Kajla i Miloš Rajtarov osmislili su šemu i realizovali, uz pomoć Arduino platforme, GPS lokator za bicikl. U početku su postojala dva takmičenja da bi se na kraju spojila u jedno. U finale takmičenja za najbolju tehnološku inovaciju i „Od izuma do inovacije“ plasiralo se 6 srednjoškolskih i 2 studentska tima. Naši učenici, čiji je tim nosio ime "Tepi industrija" su osvojili najveći broj poena i PRVA mesta u oba takmičenja. Drugo mesto je osvojila "Jovina gimnazija" a treće studentski tim.\nZahvaljujemo se učenicima i nastavnicima koji se trude da ime naše škole bude i ostane poznato u celoj Srbiji ali i šire.\nViše o takmičenju i fotografije sa događaja pogledajte na:


Odgušenje kanalizacije Kosančićev venac - hitno 0-24h dezurni, mašinsko otpusavanje kanalizacije Kosančićev venac, cena\nOdgušenje kanalizacije Kosančićev venac\nU užem gradskom jezgru, odnosno na području Kosančićevog venca, takođe postoje servisi, koji osim odgušenja kanalizacije ručno i mašinski, klijentima omogućuju i ostale vodoinstalaterske usluge po zahtevu.\nNaročito je važno naglasiti da je neophodno prvo da svako, ko je zainteresovan za odgušenje kanalizacije Kosančićev venac kontaktira odabrani servis, a kako bi se sa nadležnima u njemu dogovorio o izvršenju konkretne usluge, budući da je obavezno prvo da majstori izađu na teren. Razlog za to je vrlo jednostavan, pošto oni moraju proceniti stanje kanalizacionog sistema u tom objektu, a kako bi mogli da pripreme ponudu.\nUkoliko je u pitanju neko manje zaprljanje, odnosno začepljenje, biće dovoljno da se za odgušenje kanalizacije koristi samo ručna sajla, a ako se radi o većim problemima i zaprljanjima, praktikuje se mašinsko odgušenje. U tom slučaju se koriste namenska vozila, kada se kanalizacija čisti pod pritiskom i sa uspehom oslobađa zaprljanja i svih nečistoća.\nIpak, trebalo bi naglasiti i to da postoje slučajevi kada nije dovoljno da majstori izađu na teren i procene gde je nastao problem, već je neophodno da bude izvršeno i dijagnostičko snimanje kanalizacionog sistema, a kada se koriste mikro kamere. U skladu sa snimcima će biti odlučeno da li je bolje izvršiti ručno ili mašinsko odgušenje kanalizacije Kosančićev venac, a kako bi sa uspehom konkretni problem bio rešen.\nU principu, ovi majstori mogu konkretnu uslugu da izvrše u svakom objektu, kako u stanu ili privatnoj kući, tako isto i u stambenoj zgradi, ali i u nekom ugostiteljskom ili medicinskom objektu, te u fabrikama i industrijskim postrojenjima. Bitno je napomenuti da oni mogu da se pobrinu i za industrijski otpad u tom slučaju, a kada će ga otkloniti i izvršiti njegovo skladištenje u skladu sa pravilima koja su u tom trenutku na snazi.\nKo god bude renovirao kupatilo, može angažovati zaposlene u servisima, koji su specijalizovani za odgušenje kanalizacije Kosančićev venac, jer se radi o iskusnim i profesionalnim vodoinstalaterima. Isto tako oni mogu izvršiti i bilo koju popravku na vodovodnom sistemu, te se pobrinuti i za uvođenje vode u kuću, ali i za čišćenje septičkih jama, kao i za mnoge druge vodoinstalaterske usluge, koje klijent bude zahtevao.


Za manje od jedne decenije, tržišno učešće električnih automobila u globalnoj prodaji novih vozila će dostići 16 posto.\nRezultati studije koju je objavio UBS, a prenosi Blumberg, također pokazuju da će polovinom naredne decenije globalna prodaja automobila na struju iznositi oko 16,5 miliona vozila godišnje i da će većina nositi oznaku kompanije Tesla. Inače, prethodna studija koju je također objavio UBS predviđala je da će godišnja prodaja elektroautomobila u svijetu 2015. godine iznositi 14,2 miliona vozila.\n- Tranzicija ka električnim automobilima će se ubrzati, između ostalog, i zbog najavljene zabrane prodaje vozila sa dizel motorima širom Evrope - tvrdi analitičar UBS-a, Patrick Hummel.\n- Osim toga, prodaja automobila na struju značajno će porasti i zahvaljujući očekivanom napretku na polju tehnologije pogonskih baterija, ali i zbog strožih zakona o emisiji štetnih gasova u Kini i Evropi - smatra on.\nHummel vjeruje da će električni automobilski bum predvoditi kompanija Tesla, a da će učešće vozila na električni pogon u ukupnoj prodaji novih automobila biti najveće na evropskom kontinentu (gotovo 30 posto).\nNišta od obećanog vodosnabdijevanja u Nahorevskim Brdima: Praznik prođe, voda ne dođe! 05.12.2017 07:07


Šampionat Evrope u futsalu promovisan u Nišu - juGmedia\nŠampionat Evrope u futsalu promovisan u Nišu\nNIŠ – U Osnovnoj školi „Dušan Radović“ u Nišu danas je promovisano UEFA FUTSAL Evropsko prvenstvo, a nakon promocije održan je i turnir „Moja škola – moj klub“.\nŠampionat Evrope u futsalu održava se od 2. do 13. februara u Beogradu, i naša zemlja biće prvi put domaćin jednog ovako velikog takmičenja u futsalu.\nDirektor sektora za bazični fudbal u Fudbalskom savezu Srbije Igor Janković naglasio je da je Evropsko prvenstvo u futsalu značajno takmičenje za UEFA, ali i za FSS i državu Srbiju.\n„Domaćini smo 10. jubilarne smotre futsala. Ovo je istorijski trenutak za naš futsal da se afirmiše u evropskim okvirima, nošen navijanjem domaće publike. Do sada je naša selekcija ostvarila više plasmana na Evropskim i Svetskim prvenstvima, ali nikada pred svojom publikom“, rekao je Janković.\nOn je podsetio da su ulaznice od 1. decembra u prodaji preko Eventima\n„Prva kategorija karata je 600 dinara, druga 350. Jedna karta važi za jedan dan i dve utakmice tog dana“, kazao je Janković.\nKako je istakao Janović, u takmičenje u futsalu pod okriljem šampionata uključeno je devet škola iz Niša\n„Deca iz Niša imaće priliku da 10. februara u Areni odigraju mini-turnir sa vršnjacima iz Beograda, Novog Sada i Kragujevca i posete trening reprezentacije Srbije“, naglasio je Janković.\nPromociji evropskog prvenstva u futsalu u školi „Dušan Radović“ prisistvovali su predsednik Fudbalskog saveza Niša Hadži Ivan Đorđević, trener niškog Radničkog Milan Rastavac, legendarni golman Dragan Pantelić, nekadašnji čuvar mreže Radničkog i jugoslovenske reprezentacije, nekadašnji golman futsal reprezentacije Ljubiša Ranđelović i kapiten Ženskog fudbalskog kluba Mašinac Milica Stanković.\nUspešno završena ekspedicija „Stazama slavnih predaka“\nPogled u našu prošlost za Dan državnsoti\nVLASOTINCE - U galeriji Zavičajnog muzeja u Vlasotincu sinoć je otvorena izložba Pogled u našu prošlost, koja sadrži srednjevekovne povelje, pisma…\nVLASOTINCE - U organizaciji Kancelarije za lokalni ekonomski razvoj i Kancelarije za mlade, u Vlasotincu je danas održana obuka za mlade o pisanju i…


Utakmica u Beogradu najavljuje novi talas nasilja nad Bošnjacima - SDA Sandžaka\nAsocijacija mladih SDA Sandžaka najoštrije osuđuje šovinističke istupe, pozivanje na rat i ubijanje Bošnjaka,paljenje bošnjačke i albanske zastave, veličanje lika i djela Ratka Mladića, te zloslutne izlive mržnje koje su demonstrirane na fudbalskoj utakmici u Beogradu između Rada - Novog Pazara prošlog vikenda.\nUpravo su Bošnjačko nacionalno vijeće i druge legalne i legitimne institucije i predstavnici Bošnjaka, na čelu sa Dr. Sulejmanom Ugljaninom, organizovali protestni skup u Novom Pazaru, zbog diskriminacije Bošnjaka gdje su ukazali na neriješene zločine nad Bošnjacima od 90-ih godina do danas.\nOvakvi incidenti imaju za cilj nastavak terora iz 90-ih godina, a sportski tereni su postali idealno mjesto za slanje direktnih prijetećih poruka Bošnjacima.\nDanas kada se na svim poljima šalju prijeteće poruke Bošnjacima, uključujući i sportske terene, pitamo se ima li tome kraja i kako sve to može da se dešava u zemlji koja želi postati članica Evropske Unije?\nPitamo se da li će i nakon ovog divljačkog čina u Beogradu državni funkcioneri i mediji reagovati ili će se praviti kao da se ništa nije desilo? Dokle će država preko svojih privatnih Bošnjaka negirati svaki oblik nasilja i zločina počinjenih nad Bošnjacima, a ćutanjem odobravati ovakve i slične izlive šovinizma?\nZahtjevamo hitnu reakciju nadležnih i najstrožije sankcionisanje odgovornih za ovakve ratnohuškačke događaje, a od državnog vrha da ozbiljno shvati težak i loš položaj Bošnjaka u Republici Srbiji i počne sa rješavanjem nagomilanih problema Bošnjaka, paljevina, otmica, ubistava i pokušaja ubistva predsjednika SDA Sandžaka i bošnjačkog ministra u Vladi Republike Srbije dr. Sulejmana Ugljanina 16. i 17. januara 2009. godine.\nNa Ahiret preselio Šemsudin Kučević\nDženaza rahmetli Šemsudinu Kučeviću klanjaće se na gradskom trgu u Tutinu, u petak 13.oktobra 2017 godine, sa ikindije namaza u 16 časova.\nBy SDA Sandžaka 12 Oct 2017\nU nastavku posjete Stranci demokratske akcije Sandžaka, Senad Šepić, potpredsjednik SDA BiH i direktor Političke akademije, je članovima Asocijacije mladih SDA Sandžaka predstavio rad i ...\nZapočeto obilježavanje Dana Sandžaka\nDanas je u Sandžaku počeo program obilježavanja 20. novembra – Dana Sandžaka svečanom akademijom u Sjenici.Svečana akademija Dan Sandžaka je započela učenjem Fatihe i minutom šutnje ...


U subotu, 1.oktobra održan je Festival rekreativnog sporta za mlade i osobe sa invaliditetom na kojem je predstavljen projekat „Eko oaza Blok 19a”. Predstavljanju projekta prisustvovali su zamenik šefa Kancelarije za mlade i saradnju sa udruženjima Nikola Rajičić i glavni gradski urbanista Milutin Folić.\n„Festival rekreativnog sporta za mlade i osobe sa invaliditetom”, koji je finansijski pomogla Kancelarija za mlade i saradnju sa udruženjima, okupio je veliki broj dece, omladine i građana. Prisutni su u okviru Festivala uživali u celodnevnom druženju uz školu rekreativnog sporta, takmičenju u malom fudbalu, basketu, odbojci, malom tenisu, stonom tenisu i badmintonu, kao i šahu uz učešće osnovaca iz škole „Laza Kostić”. Tokom trajanja festivala okrečen je i ofarban košarkaški teren u bloku 19a.\nZamenik šefa Kancelarije za mlade i saradnju sa udruženjima Nikola Rajičić rekao je da Kancelarija podržava inicijative lokalnog karaktera, a posebno one koje se tiču inkluzije osoba koje su na margini društvene lestvice.\nU okviru festivala predstavljen je projekat "Eko oaza Blok 19a", koji je nastao na inicijativu Udruženja građana "Moj lepi grad", a podrazumeva uređenje zelene površine i igrališta za decu, zatim hranilišta i pojilišta za ptice. Predviđeno je da se urade i rampe za osobe sa invaliditetom, kako bi i oni nesmetano mogli da koriste terene za igru i rekreaciju.\nSa idejom danas je na licu mesta upoznat i gradski urbanista Milutin Folić, u okviru radionice „Kakav par želimo“, koji je rekao da je to dobra građanska inicijativa. On je dodao da će grad pomoći da uz donacije koje pristignu, stanovnici Bloka 19a dobiju terene i zelene površine za godinu, dve.


Đukanović: Nemačka pohvatila i staru i novu vlast za postupanje nakon izbora - Svet - Dnevni list Danas\nPočetna » Svet » Đukanović: Nemačka pohvatila i staru i novu vlast za postupanje nakon izbora\nCrnogorski predsednik Milo Đukanović izjavio je da su se tokom razgovora sa nemačkim zvaničnicima čule reči priznanja za postupanje i dosadašnje i nove vlasti u periodu nakon izbora.\n0Piše: Beta 07. oktobra 2020. 22.52\nDijalog sa Nemačkom značajan za svaku državu, posebno za malu kakva je Crna Gora, ocenio je crnogorski predsednik Milo Đukanović nakon radne posete Berlinu, navodeći da je od nemačkih zvaničnika čuo reči priznanja za sve što je Crna Gora do sada uradila.\nĐukanović je ocenio da je razgovor na najvišim političkim adresama u Berlinu od izuzetnog značaja za Crnu Goru.\nOn je kazao da je danas razgovarao sa predsednikom Nemačke Frankom Valterom Štajnmajerom, predsednikom Bundestaga Volfgangom Šojbleom, ministrom vanjskih poslova Hajkom Masom i sa dve značajne grupe poslanika u Bundestagu.\n„Reči priznanja i za napredak koji je ostvaren na planu usvajanja evropskih standarda i zauzimanja željene pozicije u okviru evroatlantskih integracija, kao i za napredak koji smo ostvarili na putu ka Evropskoj uniji“, dodao je Đukanović.\nOn je posebno istakao razgovor sa Štajnmajerom „koji je bio prepun priznanja za ulogu koju je Crna Gora igrala, i dalje igra na Zapadnom Balkanu – ulogu promotera evropskih vrednosti“.\n„Dakle, reči priznanja za to što je dosadašnja vlast priznala rezultate izbora i najavila svoje aktivno učešće u parlamentu i odgovoran odnos prema državnim interesima, ali i reči očekivanja od nove vlasti da će, nakon izjava koje su dali, i svojim delima potvrditi da žele da nastave ono što je Crna Gora ostvarila u dosadašnjem periodu“, kazao je Đukanović.\n„Sa optimizmom se vraćam u Crnu Goru u uverenju da će ona i u narednom periodu uživati veoma značajnu podršku sa ove izuzetno važne i svetske adrese, i da će nam ta podrška biti veoma važna za savladavanje izazova sa kojima će se Crna Gora suočiti“, dodao je Đukanović.


Otvaranje 20. informatičke Balkanijade | PC Press\nOtvaranje 20. informatičke Balkanijade\n17. avgust 2012. 7. avgust 2017. Ana Maksimović\nNakon deset godina, Informatička Balkanijada održava se u Beogradu. Ukupno 50 najboljih informatičara među srednjoškolcima Balkanskih zemalja, odmeriće svoje znanje i sposobnosti na XX po redu Informatičkoj Balkanijadi. U cilju što bolje organizacije ovog prestižnog takmičenja, želeći da najperspektivnijim mladim informatičarima pruži neophodne uslove da na delu pokažu svoj talenat, timu organizatora priključio se Majkrosoft razvojni centar, koji sa uspehom posluje u Srbiji sedam godina i predstavlja centar razvoja softvera u region jugoistočne Evrope.\n“Verujemo da je razvijanje softvera jedna od najperspektivnih industrijskih grana u kojoj možemo puno da doprinesemo i budemo prepoznati u celom svetu. Samim tim, želimo da i ovi, trenutno najbolji informatičari medju srednjoškolcima, dobiju priliku da se takmiče, pokažu svoje znanje i sposobnosti, ali i počnu sa izgradnjom internacionalnih prijateljstava. Iskreno verujemo da će neki od ovih mladih ljudi za nekoliko godina postati deo našeg Razvojnog centra “, izjavio je Dragan Tomić, iz Majkrosoft razvojnog centra Srbije.\nXX Informatička Balkanijada ujedno je prilika za mlade informatičare da upoznaju Majkrosoft razvojni centar Srbije i na licu mesta se uvere kako mladi stručnjaci iz Srbijenjihovi danas učestvuju u stvaranju svetski poznatih Majkrosoftovih proizvoda, odnosno čuju iskustva članova tima koji su dali veliki doprinos u razvoju Windows 7 operativnog sistema, kao i Office 2010 i 2013, SQL Server 2008 i 2012 i Bing.\nMajkrosoft razvojni centar u Srbiji trenutno zapošljava od oko 100 mladih ljudi prosečne starosti od 28 godina. Većina članova tima je diplomirala na Univerzitetima u Srbiji sa prosekom većim od 9,0 tokom studija, a u timu se nalazi i preko 10 matematičkih i informatičkih olimpijaca, kao i više desetina finalista na različitim medjunarodnim takmičenjima.\nTagovi: balkanijada, Informatika, Microsoft\n← Google Voice Search podrska za srpski jezik\nVip mobile: Popust na nove telefone uz reciklažu starog uređaja →


Hod kao po oblacima: Trik da vam letnja obuća bude udobna!\nZaboravite na žuljeve i bol\nLeto sa LIDLom 29.05.2019. - 13:37h Autor: Promo\nObuća za leto je jedna sasvim posebna priča - zbog vrućina koje se spremaju, letnji modeli moraju da budu pre svega udobni i lagani, naročito kada je u pitanju zatvorena obuća koju nosimo na posao, u šetnju, uveče do grada...\nOvo je posebno važno za ljude koji puno stoje ili hodaju, jer uz visoke letnje temperature i puno hodanja stopala otiču, a koža na ovom mestu je jako osetljiva. Rezultat toga su često žuljevi i rane zbog kojih posle ne možemo da obujemo sandale, cipele na bosu nogu...\nDa biste sebi obezbedili udobnu letnju obuću, ne morate da kupujete nekoliko novih, skupih pari - dovoljno je da nabavite kvalitetne uloške koji će vam bukvalno olakšati život!\nKad birate uloške za obuću, pazite da su u pitanju mekani ulošci sa aktivnim odvodom vlage (neophodno u letnjim danima!) i koji garantuju rasterećivanje stopala i zglobova.\nLidl u okviru svoje specijalne letnje ponude "Leto je uvek u modi" nudi gel uloške visokog kvaliteta po neverovatnoj ceni, koji će vam obezbediti sve što je potrebno da ovog leta zaboravite na žuljeve i rane na osetljivoj koži stopala!\nReč je o gel ulošcima sa sa integrisanim mekanim delom na peti i prednjem delu stopala, sa gazištem obloženim TPR gelom, zbog čega ćete imati utisak da hodate po oblacima, čak iako je reč o starom paru obuće!\nSpecijalni ulošci stabilizuju zadnji deo stopala, a istovremeno pružaju svojevrsni osećaj hlađenja i ne dozvoljavaju znojenje stopala, a sve to zahvaljujući funkcionalnim Coolmax vlaknima.\nOvi sjajni gel ulošci za žene i muškarce dostupni su u veličinama od 36 do 45, pa baš svako može da pronađe svoj idealan par!\nPored toga, u okviru ove specijalne ponude pronaći ćete i fenomenalnu obuću bez koje se ne može na plaži - japanke i papuče za plažu za žene, muškarce i decu, kao i specijalne espadrile za vodu, koje koje će vas zaštititi od oštrih školjki, kamenja i vrelog peska.\nPožurite u najbliži Lidl i nabavite sve što vam je potrebno da ovog leta hodate kao po oblacima, bilo da ste u gradu ili na plaži, a sve to uz fenomenalan odnos cene i kvaliteta!\nLetnja obućaUdobna obućaTrikGel ulošciObuća za plažuLidlLeto je uvek u modiLeto sa Lidlom


U Brazilu umro dobrovoljac u ispitivanju vakcine protiv korona virusa\n- Vlasti Brazila saopštile su danas da je umro dobrovoljac u kliničkom ispitivanju vakcine protiv korona virusa koju razvijaju farmaceutska kompanija Astra Zeneka i Univerzitet u Oksfordu.\nSaopšteno je i da će kliničko ispitivanje vakcine biti nastavljeno uprkos smrti volontera, prenosi Rojters.\nUniverzitet u Oksfordu potvrdio je da planira da nastavi ispitivanje vakcine, navodeći da posle pažljivih provera "nema zabrinutosti u vezi s bezbednošću kliničkih ispitivanja".\nNeimenovani izvor rekao je agenciji Rojters da bi ispitivanje bilo suspendovano da je volonter koji je umro primio vakcinu protiv korona virusa, čime je nagovestio da je on bio deo kontrolne grupe i da je primio vakcinu protiv meningitisa, a ne protiv korona virusa.\nUniverizet Oksford je potom potvrdio da je volonter primio placebo, a ne vakcinu protiv korona virusa, navodi N1.\nSi-En-En Brazil je javio da je volonter bio 28-godišnjak koji je živeo u Rio De Žaneiru i da je umro od posledica zaraze korona virusom, prenosi Rojters\n- Švedska kao meru nacionalne bezbednosti uvodi zabranu opreme kineskih grupa Huavej(Huanjei) i ZTE za 5G telekomunikacione mreže.\nInstalirana oprema ovih kineskih proizvođača moraće da bude uklonjena do 1. januara 2025, saopštila je švedska Uprava za telekomunikacije.Zabrana je posledica usvajanja novog zakona početkom godine i rezultat je ocene vojnih i obaveštajnih vlasti koje nastoje da osiguraju da "upotreba frekvencija ne ugrožava bezbednost Švedske", navodi se u saopštenju nadležne institucije.\nŠvedska, čija je kompanija Erikson (Ericšon) konkurent Huaveju, u zabrani se pridružuje Velikoj Britaniji.\nEvropska unija je obećala da će povećati razvijanje 5Gmreža tako što će pre kraja 2020. obezbediti dostupnost 5Gradio spektra.\n- Šef ruske diplomatije Sergej Lavrov boraviće 28. i 29. oktobra u radnoj poseti Beogradu tokom koje će razgovarati sa predsednikom Srbije Aleksandrom Vučićem i učestvovati u svečanostima povodom završetka unutrašnjih radova u Hramu Svetog Save, saopštila je danas portparolka Ministarstva spoljnih poslova Rusije Marija Zaharova.\nBeloruskoj opoziciji Nagrada 'Saharov'\n- Evropski parlament dodelio je Nagradu "Saharov" "demokratskoj opoziciji" koju predvodi Svetlana Tihanovska, saopštio je danas predsednik EP David Sasoli.\n"Na njihovoj strani je jedna stvar koju brutalna sila nikada neće moći da pobedi: istina. Ne odustajte od vaše borbe. Mi smo na vašoj strani", napisao je na Tviteru Sasoli.\nU Belorusiji od avgusta traju protesti zbog spornih predsedničkih izbora na kojima je reizabran Aleksandar Lukašenko. ;\nOvogodišnjeg dobitnika nagrade Saharov su podržale glavne političke grupe u EP, a posebno EPP (desni centar), socijalisti i demokrate, kao i liberali.\nEvropski parlament svake godine dodeljuje nagradu Saharov, osnovanu u čast ruskom fizičaru i disidentu Andreju Saharovu. Nagrada je ustanovljena 1988. kako bi se istakli pojedinci i organizaciji koji se bore za ljudska prava i osnovne slobode.\nNagrada, koja se sastoji i od novčanog dela, odnosno 50.000 evra, uručuje se 18. decembra na ceremoniji u EP u Strazburu.\n- Liderka beloruske opozicije Svetlana Tihanovska izjavila je da opozicija neće odustati od zahteva odlaska predsednika Aleksandra Lukašenka sa vlasti i u slučaju neuspeha njenog poziva na generalni štrajk.\n"Verujem da se ne može menjati volja beloruskog naroda. Čak i ako ne uspemo ili ne postignemo efekte koje želimo, ljudi će tražiti druge načine borbe i druge načine protesta. Ne odustajemo", rekla je Tihanovska u intervjuu za Frans pres.\nTihanovska uputila je 13. oktobra ultimatum Lukašenku, kojem je dala rok do 25. oktobra da se povuče sa vlasti, a ako se ne povuče, ona će pozvati na još veće proteste i generalni štrajk.\nOpozicija u Belorusiji traži odlazak Lukašenka, koji je na vlasti od 1994. godine, posle predsedničkih izbora održanih 9. avgusta.\nTihanovska je Lukašenku dala rok da ode sa vlasti, okonča nasilno proterivanje demonstracija i oslobodi sve "političke zatvorenike".\n"Ako zahtevi ne budu ispunjeni do 25. oktobra, cela zemlja će mirno izaći na ulicu. A 26. oktobra će biti nacionalni štrajk svih preduzeća, svi putevi će biti blokirani, a prodaja u državnim radnjama će propasti", rekla je tada ona.\n- Predsednik Rusije Vladimir Putin izjavio je da sada nema potrebe za rusko-kineskim vojnim savezom, ali da bi mogao da bude sklopljen u budućnosti.\nKina traži od SAD da prestanu žpolitičko ugnjetavanjež kineskih medija\n- Kineska vlada je danas zatražila od Vašingtona da zaustavi "političko ugnjetavanje" njenih medija reagujući na zahtev Stejt Departmenta da se registruju kao strane misije, ali nije nagovestila kako bi Peking mogao da uzvrati.Jučerašnja naredba vlasti SAD da kineskih mediji registruju svoje zaposlene u Sjedinjenim Državama, pogoršava američko-kineske odnose koji su na najnižem nivou poslednjih nekoliko decenija.\nPortparol kineskog Ministarstva spoljnih poslova Džao Liđijen nazvao je najnoviji potez Vašingtona "političkim ugnjetavanjem".\n"Kina se čvrsto protivi i najoštrije osuđuje nerazumne poteze SAD", rekao je Džao.\n"Kina poziva Sjedinjene Države da promene kurs, isprave svoje greške i zaustave političko ugnjetavanje i nerazumna ograničenja kineskim medijima".\nSAD od juče kao strane misije tretiraju još ;šest kineskih medija, te ih je tako pod tim tretmanom ukupno 15.\nTrampova administracija tvrdi da se kineski novinari zaposleni u državnim medijima ponašaju više kao propagatori i agenti Komunističke partije nego kao novinari.\nRanije je Trampova administracija ograničila broj zaposlenih u kineskim medijima u SAD i ograničila im vize na 90 dana, a ;Peking uzvratio proterivanjem novinara Njujork tajmsa, Vašington posta i Volstrit džornala, a preostalim američkim izveštačima dao je vize na samo dva meseca.\nVašington je ove godine naredio da se zatvori kineski konzulat u Hjustonu, a Peking odgovorio zatvaranjem američkog u gradu Čengduu.\n- Vlada Tajlanda ukinula je danas vanredno stanje u Bankoku kako bi smirila masovne demonstracije predvođene studentima koji zahtevaju demokratske deforme.\nUkidanje hitne uredbe stupilo je na snagu u podne, a tokom vanrednog stanja, koje je bilo proglašeno prošle nedelje, između ostalog, su bila zabranjena javna okupljanja više od četiri osobe i dozvoljena cenzuru medija. ;\n- Predsednik Libana Mišel Aun zatražio je od bivšeg premijera Sada Haririja da obrazuje novu vladu pošto je dobio dovoljno glasova poslanika.\nHaririjev povratak na funkciju predstavlja udarac za demonstrante koji su zahtevali promenu i vide ga kao simobol političke klase koju krive za nevolje u zemlji.\nHariri je danas osvojio prostu većinu, 65 glasova od ukupno 120 poslanika u vreme velike nesaglasnosti o sastavu buduće vlade. ;\nŠiitski Hezbolah indirektno podržava Haririjevu nominaciju ali se uzdržao da glasa za njega da ne bi izgledalo da postupa suprotno svom savezniku Aunovoj partiji.


Discovered by Coke – Gloria\nedna od najuzbudljivijih potraga za novom muzičkom zvezdom Srbije je počela! Coca-Cola i Bassivity Digital, uz pomoć četiri velika imena naše muzičke scene Sare Jo, Bojane Vunturišević, Leona i grupe S.A.R.S. u ulozi mentora, kreću u zajedničku misiju i imaju jedan cilj – da pronađu novu muzičku zvezdu.\nAko imaš talenat za pevanje, veruješ u sebe i svoj glas i želiš da te upozna Srbija, prijavi se na www.discoveredbycoke.rs i možda baš ti dobiješ priliku za muzičku karijeru iz snova. Pokaži svoj talenat i proživi avanturu svog života uz omiljenu Coca-Colu koja je specijalno za ovu priliku lansirala promo limenke na kojima se nalaze likovi naših mentora. Registruj se na sajtu, izaberi mentora i uz pomoć koda koji se nalazi na svakoj promotivnoj limenci, postavi na aplikaciju video sa tvojim snimkom jedne od pesma izabranog mentora.\nU polufinale ulazi 13 kandidata – svaki mentor bira troje u svoj tim, a publika jednog kandidata. Polufinalisti idu u boot camp zajedno sa svojim mentorima gde ih očekuje naporan rad – puno pevanja, plesanja, ali i zabave i fotkanja. Od ovih 13, samo četvoro prolaze u veliko finale i nastupaju na spektakularnom završnom koncertu. Pobednik talent show-a Discovered by Coke dobija pravo na jednogodišnji ugovor sa produkcijskom kućom Bassivity Digital, singl sa spotom tokom 2020. i novčanu nagradu u iznosu od 5000 evra. Uz vredne nagrade za pobednika, sve one koji budu glasali za svoje favorite tokom čitavog takmičenja očekuju pokloni: ulaznice za finalni koncert, upoznavanje sa mentorima, promotivne majice sa njihovim potpisom…


Запад признаје: Путин потукао Обаму у Њујорку\nZapad priznaje: Putin potukao Obamu u Njujorku\nGovor Vladimira Putina na 70-toj sednici Generalne skupštine Ujedinjenih nacija, koja je održana u Njujorku, nesumnjivo je dao željeni ton radu ovog saziva. Za razliku od većine govornika, ruski vođa je ne samo prikazao sveobuhvatnu sliku onoga što se događa u svetu, nego je istakao i konkretne predloge za hitno pobošanje situacije.\nSvi procesi koji se danas odigravaju su uzajamno tesno povezani i jedna greška neminovno za sobom povlači nove greške i probleme – to je suština ruskog pristupa. Situacija koja je nastala u svetu, pa tako i u Evropi i oko nje, jednostavno je “nedopustiva” – da li iko može osporiti ovu konstataciju koju je izrekao Vladimir Putin. Problem se ogleda u tome za koji kraj konopca treba povući kako bi se pronašlo rešenje za smirivanje sukoba u Severnoj Africi i na Bliskom Istoku, kao i za Evropljane tako aktuelne probleme sa izbeglicama i migrantima.\nTakav konopac, prema mišljenju Moskve, jeste brza izrada sveobuhvatne strategije političke stabilizacije i socijalno-ekonomskog oporavka Bliskog Istoka. Jer, upravo tamo su izvori i talasi izbeglica, i porast terorizma, i socijalno-ekonomska degradacija čitavih regiona. Jednostrano mešanje SAD i njenih saveznika u događaje u Iraku, Libiji, Siriji i drugim zemljama, koje nije usaglašeno u UN, pokrenulo je lančanu reakciju rušilačkih procesa – koji su tokom ove godine doveli do pojave stotina hiljada izbeglica u Evropi. “Agresivno spoljašnje mešanje dovelo je do toga da je umesto reformi državnih institucija čak i sam način života bio drsko razrušen. Umestvo trijumfa demokratije i progresa – nasilje, siromaštvo, socijalna katastrofa, a ljudska prava, uključujući i pravo na život, ništa ne vrede” – istakao je Vladimir Putin.\nA ako je tako, onda treba početi sa uklanjanjem geopolitičkih ruševina na Bliskom Istoku. I treba početi sa izgradnjom čvrste međunarodno-pravne osnove u vidu odgovarajuće rezolucije Saveta bezbednosti UN o koordinaciji svih snaga koje se bore sa Islamskom državom (organizacija koja je u Rusiji zabranjena) i drugim terorističkim grupacijama. Predsednik Vladimir Putin je i pozvao svetsku zajednicu na razradu sličnog dokumenta. “I tada neće biti neophodna izgradnja izbegličkih logora” – zaključio je ruski predsednik.\nDa li će se zapadne države i njihovi regionalni saveznici pridružiti ruskom vođi? Za sada je u tom lageru očigledna konfuzija, protivurečnost i politička inercija koja potiče još iz perioda “Hladnog rata”. Predsednik SAD Barak Obama je u svom govoru ponovo “prešao na ličnosti”, još jednom se obrušivši na predsednika Sirije Bašara Asada. On ga je nazvao tiraninom i samim tim se praktično solidarisao u retorici sa “Islamskom državom”. A delegacija Ukrajine je demonstrirala nepostojanje želje i nesposobnost za pronalaženje komromisa, napustivši salu za vreme Putinovog govora. Tako da “netrpeljivosti” u današnjem svetu ima dovoljno, kao i ranije.\nNije iznenađenje što se vodeći zapadni mediji nisu uzdržali od sablazni da uporede nastupe predsednika Rusije i SAD na tekućoj sednici Generalne skupštine UN u Njujorku. Čak su i izdanja koja su tradicionalno kritički raspoložena prema Moskvi, prinuđena da istaknu kontruktivnost i objektivnost pozicije ruskog predsednika.\nLuk Harding, jedan od najpoznatijih kritičara Rusije, bivši novinar engleskog lista The Gardian kome je 2011. godine čak i zabranjen ulazak u Rusiju zbog mešanja u unutrašnje stvari zemlje, danas priznaje da je Rusija u pravu po pitanju problema u Siriji. “Pred Obamom stoji sledeće pitanje: da li da prihvati Putinov predlog o uzajamnom delovanju u Siriji? Ako odgovor bude negativan, kakav onda izlaz ostaje Beloj Kući?” – ističe Harding.\nPutin je osudio “svet u kome umesto kolektivnog rada bude carovao egoizam” i istupio je protiv arogancije Zapada koja prelazi sve mere – ovo već predstavlja citat iz lista The Guardian. A agencija za poslovne novosti Bloomberg posebno je istakla zalaganje Rusije za stvaranjem rusko-sirijsko-iransko-iračkog centra za koordinaciju borbe protiv “Islamske države”. Prema mišenju agencije, ovaj korak će pojačati ulogu Moskve na štetu američkog uticaja u regionu.\nAmerička TV kompanija CBS News je čak prinuđena da prizna kako je Putin uspeo da razbije strahovanja mnogih zapadnih političara o ekspanzionizmu Rusije, ukazavši da Moskvu isuviše često optužuju za “rastuće ambicije”. Prema toj oceni, ruski predsednik se sa ironijom izrazio o idealima Zapada, posebno u kontekstu “arapskog proleća”, navodeći kao primer situaciju u Libiji – kako sve može da se obrne i situacija se završi “nasiljem, siromaštvom i socijalnom katastrofom”.\nNemačko izdanje Spiegel sa svoje strane je podrobno analiziralo govore predsednika Rusije i SAD, figurativno suočivši dve tačke gledišta i nazvavši reči dvoje lidera “duelom iza govornice”.\nKao prvo pitanje izdanje je istaklo “jezgro poslanica” dvojice lidera. Poziv Obame – više diplomatije, manje konfrontacija. Nije poslednji put – piše žurnal – da je obraćanje predsednika upućeno “skeptičnoj američkoj publici”. A govor Putina je pokazao da on želi da Rusija ponovo postane superdržava poput SAD, smatra izdanje. Na to ukazuju i Putinove reči “da je Statut UN potpisan u našoj zemlji” – to jest, u Rusiji.\nSpiegel je takođe analizirao kako su se Putin i Obama izjasnili o politici drugoga: “Narastanje vojne moći Rusije u Siriji zateklo je Vašington u raskoraku i Obama je bio prinuđen da sa Putinom stupi u raspravu u odsustvu. Delovanje Rusije na Krimu Obama je kritikovao direktno, u ostalim slučajevima se ograničio indirektnim porukama upućenim Kremlju”. Ruski lider nije direktno pominjao SAD i predsednika Obamu, piše Spiegel. “No, svejedno je bilo jasno da on nije došao u Njujork radi laskanja Vašingtonu. Putin je pokazao svoju oštrinu i kritikovao je delovanje SAD u mnogo čemu” – piše izdanje.\nKineska agencija Sinhua je još oštrije kritikovala diplomatski poraz Obame. Prema mišljenju ove agencije “važan značaj njujorškog susreta dvojice šefova država ogleda se u tome što su sankcije, koje su uveli Vašington i njegovi saveznici posle ukrajinskih događanja, i spoljnopolitička izolacija Rusije, praktično bili probijeni. Beloj kući je potrebna pomoć od strane Rusije kako bi se prekinuo haos u Siriji i na Bliskom Istoku, koji je sam Vašington i izazvao svojim uplitanjem u tuđe poslove. Vašington je prisiljen da prizna određenu ulogu Moskve u međunarodnoj borbi protiv terorizma.” “Na taj način Rusija ponovo u svoje ruke preuzima inicijativu na diplomatskom frontu” – istakla je kineska agencija.\nNaravno, ocene medija svakako se ne podudaraju uvek sa pozicijom zvaničnih krugova odgovarajućih zemalja. Međutim, ukoliko su čak i tradicionalni kritičari Rusije prinuđeni da promene ton – može se zaključiti da je Vladimir Putin dobio diplomatsku rundu na Generalnoj skupštini UN.


POSAO VEKA: Kafeterija kupila Aviator! – Kafica.rs\nAviator je “mrtav”, živela Kafeterija! Kompanija “Kafeterija&Love&Brands DOO” kupila je Aviator tako da će u nekoliko narednih mesaci sprovesti rebrendiranje svih objekata.\nPost na zvaničnoj stranici Aviatora u kome se hvale kapućinom i tartom brzo je postao ekstremno popularan pošto je između kolača stajala šolja na kojoj je dobro poznati znak “Kafeterije”.\nMnogi su pomislili da se desila velika greška dizajnerskog tima ali je KAFICA.RS ubrzo došla do istine.\nJedan od suvlasnika Kafeterije Marko Vukomanović ljubazno nam je otkrio da dizajnerske greške nema i da je u pitanju “posao veka”.\n“Možda su jednostavno želeli da imaju kvalitetnu kafu”, začulo se sa druge strane “žice”.\nIpak, posle par sekundi popularni “Geri” je otrkrio šta se desilo. Šalu je zamenila ozbiljna priča…\n” Tačno je! Kupili smo Aviator i u narednih nekoliko meseci desiće se rebrendiranje objekata…”, rekao je Vukomanović za naš portal.\nNa pitanje o finansijama, odnosno o vrednosti transakcije, dobili smo očekivani odgovor…\n“Cena je poslovna tajna. Svakako, tržišna cena…”, “otkrio” je Vukomanović.\nTagged kafa, marko vukomanovic, prva\nPosted on 21 June, 2020 21 June, 2020 Author Kafica\nČuvena starleta Kim Kardašijan priznala je nekoliko puta da je veliki kafe zaljubljenik ali je na iznađenje svih otkrila sa kojom kafom ima neželjene susrete, koje logično izbegava. Svi su se začudili da izbegava susret sa Starbucks kafom. “Ne podnosim poklopce na Starbucks čašama za poneti, napustim prostoriju kako bi neko otvorio svoju kafu, sebi […]\nDrive cafe prodao 6 miliona kafa!\nPosted on 21 January, 2020 21 January, 2020 Author Kafica\nPravi poznavaoci espreso kafe pronašli su vrhunski ukus tradicionalne Italije u šoljici Drive Cafe kafe, savršenoj kombinaciji slatkih nota arabike i intenzivne arome robuste. Više od 6 miliona čaša ovog vrhunskog italijanskog espresa popijeno je tokom prethodne godine u Srbiji i regionu, čime Drive Cafe restorani, sa više od 300 lokacija u Srbiji, potvrđuju titulu […]\nIdealno jača kafa


Vlast čula pohvale o Ustavnim amandmanima, ali ne i preporuke - Društvo - Dnevni list Danas\nPočetna » Vesti » Društvo » Vlast čula pohvale o Ustavnim amandmanima, ali ne i preporuke\nPozitivno mišljenje Venecijanske komisije sadrži i niz sugestija kako bi nezavisnost pravosuđa mogla dodatno da se unapredi\nV. Jeremić19.10.2021. 21:09\nUstavni amandmani koji, na papiru, treba da doprinesu depolitizaciji pravosuđa preskočili su možda i najvišu stepenicu.\nVenecijanska komisija, stručno telo Saveta Evrope, u mišljenju objavljenom u ponedeljak, pozdravila je incijativu srpskih vlasti za izmenu Ustava dajući zeleno svetlo za nastavak procedure.\nPosebne pohvale komisije dobila su rešenja koja predviđaju da se izbor predsednika sudova, kao i sudija i tužilaca izmesti iz Narodne skupštine i da se ukine probni trogodišnji mandat za sudije.\nOvakva rešenja, apostrofirano je u mišljenju, u skladu su sa evropskim standardima. Ministarstvo pravde i predsednik skupštine Ivica Dačić koji je bio na plenarnoj sednici Venecijanske komsije, akcenat su stavili na pohvalnom delu mišljenja. Pa tako je ministarstvo saopštilo da su pohvaljeni od strane rukovodstva i ostalih članova Venecijanske komisije, dok je Dačić istakao da je predlog amandmana u skladu sa demokratskim vrednostima.\nMeđutim, ono što ni u jednom saopštenju nije moglo da se pročita su sugestije Venecijanske komisije koje bi, prema njihovom stavu, dodatno unapredile ustavne garancije nezavisnosti pravosuđa. Te sugestije su različite i tiču se više konkretnih rešenja – od toga da bi trebalo razmotriti visok kvorum za donošenje odluka u pravosudnim savetima zbog rizika od blokade, do toga da nije preporučljivo to što tužioci, po važećem Ustavu, imaju više svojih predstavnika u sadašnjem Državnom veću tužilaca nego što će imati u budućem Visokom savetu tužilaca. Takođe, iz Venecijanske komisije su istakli da bi, kad je već predviđeno da se Vrhovni tužilac i dalje bira u skupštni, ukoliko je moguće, trebalo osigurati da se skupštini predlaže samo jedan kandidat.\nOve sugestije su, ipak, samo sugestije. Prema tumačenju sudije Dragane Boljević, koja je ispred Društva sudija Srbije učestvovala u radnoj grupi koja je izradila tekst nacrta amandmana, ove preporuke ne obavezuju skupštinu.\n– Ne postoji obaveza da se preporuke Venecijanske komisije unesu u postojeći nacrt. Takva mogućnost naravno postoji i Odbor za ustavna pitanja i zakonodavstvo može da uvaži te preporuke. U teoriji, ukoliko bi se sačekalo sa usvajanjem akta o izmeni ustava, dopunjeni nacrt bi mogao i da bude ponovo poslat Venecijanskoj komisiji koja u decembru ima sledeće plenarno zasedanje. Ali, to nije obaveza, već samo mogućnost, ističe Boljević. Ona objašnjava da sledeći korak ka usvajanju amandmana podrazumeva da Odbor za ustavna pitanja i zakonodavstvo usvoji predlog Akta o promeni ustava, nakon čega skupština treba da usvoji taj akt. Ukoliko se sve to desi, a teško je zamisliti drugačiji scenario, konačnu odluku o ustavnim amandmanima daće građani na referendumu.\nKatarina Golubović, direktorka Komiteta pravnika za ljudska prava JUKOM naglašava da je Venecijska komisija u svom mišljenju zauzela jedan širi pristup sagledavajući i društveni kontekst, a ne samo predloženi tekst amandmana. U skladu sa tim, komisija je pozvala vlast da, imajući u vidu odsustvo parlamentarne opozicije, pokuša da pronađe što širi konsenzus za ustavne reforme koje bi uključivale sve političke činioce u zemlji. Komisija je takođe pozvala i opoziciju da da svoj doprinos ovom procesu.\n– I pored toga, Venecijanska komisija je svoje preporuke formulisala na način kojim se ostavlja mogućnost da se one i ne primene, i da aktuelni nacrt bude na kraju i usvojen. U tom smislu, nije neočekivano ukoliko se vlast zadrži na aktuelnom tekstu nacrta i izostane dalje unapređivanje amandmana, navodi Golubović.\nOno oko čega nema mnogo dileme u stručnim pravosudnim krugovima, to je da je aktuelni nacrt ustavnih amandmana, znatno bolji od prethodnih verzija koje je predlagalo Ministarstvo pravde. Ono oko čega ne dele mišljenje je da li predstavlja napredak u odnosu na postojeća ustavna rešenja.\nPrema važećem Ustavu, sudije i tužioci se na predlog Visokog saveta sudstva i Državnog veća tužilaca biraju u Narodnoj skupštini. Ustavni amandmani, predviđaju da se skupština isključi iz ovog procesa i da Visoki savet sudstva i Visoko veće tužilaca sami biraju nosioce pravosudnih funkcija. Takođe, sastav budućih pravosudnih saveta bi trebalo da čine sudije i tužioci koje na izborima biraju njihove kolege, kao i “istaknuti pravnici” koje će birati Narodna skupština.\nDragana BoljevićIvica DačićMinistarstvo pravdeUstavni amandmanivenecijanska komisijaBeograd


Khloe Kardashian želi da je Tristan Thompson oženi – Tračara\nKhloe je potvrdila ove navode kada je 16. decembra objavila nekoliko ljubavnih statusa na instagramu.\n“Ne možemo mrzeti iskustva koja su nas oblikovala” , napisala je. “Uradite ono što osećate, ljudi će vas svakako kritikovati.”\n“On se nada da će joj to pomoći da se ne oseća tako nesigurnom u vezi. Još jedno dete će takođe pomoći. Khloe nikada neće biti mlađa nego što je sada a želi da njena ćerka dobije brata ili sestru” , tvrdi izvor. “Ali obzirom na sve što se dogodilo, volela bi da bude u braku pre nego opet zatrudni.”


Saopštenja 2013 – Page 2 – Centar za građansko obrazovanje\nUručene diplome polaznicima Škole demokratije\nU sali Centra za građansko obrazovanje (CGO) svečano su uručene diplome polaznicima XXII generacije Škole demokratije, koju organizuje CGO uz podršku fondacije Friedrich Ebert. Polaznicima koji su uspješno završili program diplome je uručila Daliborka Uljarević, izvršna direktorka CGO-a i Nikola Đonović, koordinator Škole. Cilj škole je da se putem obrazovanja i informisanja polaznika o demokratiji,… »\nMeđunarodni dan ljudskih prava – podsjetnik koliko još mora da se radi u zaštiti ljudskih prava\nCentar za građansko obrazovanje (CGO) povodom 10.decembra – Međunarodnog dana ljudskih prava – ukazuje da crnogorske institucije moraju biti mnogo posvećenije promociji, zastupanju i zaštiti ljudskih prava svih građana i građanki. Crna Gora je tokom 2013. ostvarila određene pozitivne pomake u oblasti ljudskih prava, a prije svega prava LGBT populacije. Naime, Vlada Crne Gore je… »\nProtiv predrasuda naučnim argumentima\nCentar za građansko obrazovanje (CGO) danas je organizovao prezentaciju analize „Crnogorska obrazovna politika i seksualna orijentacija: zastupljenost LGBT tema u školskim programima i udžbenicima“, autora mr Aleksandra Saše Zekovića. Analiza je nastala i publikovana je kroz projekat “Kampanja za podizanje svijesti u školama“, koji je realizovao CGO u okviru LGBT projekta Savjeta Evrope, a uz… »\nCentar za građansko obrazovanje (CGO) povodom 9. decembra – Međunarodnog dana borbe protiv korupcije – apeluje na predstavnike vlasti i institucija koje sprovode antikorupcijske zakone da u cjelosti i objektivno primijene sve postojeće mehanizme za borbu protiv ovog problema koji značajno opterećuje razvoj crnogorskog društva. CGO konstatuje da je i dalje vidljiv nedostatak političke volje… »\nND Vijesti podržava Festival filma o ljudskim pravima “Ubrzaj” 2013\nCentar za građansko obrazovanje (CGO) uskoro po četvrti put organizuje Festival filma o ljudskim pravima „Ubrzaj“, sa još raznovrsnijim i kvalitetnijim programom. Odličan odziv publike i zainteresovanost prvenstveno mladih ljudi da na ovaj način uče o ljudskim pravima je ohrabrio tim CGO-a da ovu inicijativu dalje programski i tehnički razvija. U tom pravcu, CGO je… »\nCentar za građansko obrazovanje (CGO), u saradnji sa Institutom alternativa (IA), NVO Bonum i NVO NADA organizovao je 29. novembra panel diskusiju na temu Urbanizam na lokalnom nivou u Crnoj Gori – rizici za pojavu korupcije u Podgorici, u okviru projekta Korupcija na lokalnom nivou – nulta tolerancija! Panel diskusija je započela uvodnim izlaganjem Daliborke… »\nCentar za građansko obrazovanje (CGO), Institut alternativa (IA), NVO Bonum i NVO NADA pozivaju Vas na panel diskusiju u okviru projekta Korupcija na lokalnom nivou – nulta tolerancija! Panel diskusija: Urbanizam na lokalnom nivou u Crnoj Gori – rizici za pojavu korupcije petak, 29. novembar 2013, 12h00 – 13h30 Centar za građansko obrazovanje, Podgorica Panelisti:… »\nCentar za građansko obrazovanje (CGO), Institut alternativa (IA), NVO Bonum i NVO NADA pozivaju Vas na panel diskusiju u okviru projekta Korupcija na lokalnom nivou – nulta tolerancija! Panel diskusija: Javno-privatna partnerstva na lokalnom nivou četvrtak, 28. novembar 2013, 12h00 – 13h30 Akademija znanja, Budva Panelisti: Miodrag Marković, Šef Kancelarije za borbu protiv korupcije Jovana… »\nCentar za građansko obrazovanje (CGO) je od 22. do 24. novembra 2013, ispred Koalicije za ravnopravnost KORAK, organizovao trodnevni seminar na temu “Diskriminacija u pravnom okviru i crnogorskoj realnosti – kako da unaprijedimo postojeće stanje?” Na treningu su sa više od dvadeset učesnika/ca iz nevladinih organizacija koje se bave različitim aspektima ljudskih prava, ali i… »\nOmladinska grupa Centra za građansko obrazovanje (OGCGO-a) koristi priliku da uoči Međunarodnog dana borbe protiv nasilja nad ženama podsjeti na postojanje problema nasilja nad ženama u crnogorskom društvu, ali i na potrebu ozbiljnijeg bavljenja ovom temom i stvaranja uslova za bezbjedan život svih žena koje su pretrpjele nasilje, kao i na sistemsku pomoć svim ženama… »


Vreme 1054 - Rat u Libiji: Kontranapad pukovnika Gadafija\nGadafijeve oružane snage napreduju u čitavoj Libiji. U utorak po podne libijska državna televizija je javila da je grad Adždabija već "kompletno pod kontrolom i da ga vojska čisti od naoružanih bandi", dok zapadne agencije prenose izveštaje o borbama u samom gradu. Moamer el Gadafi je rekao da pobunjenici imaju samo dva izlaza – bekstvo ili predaju, a njegov sin Seif al Islam poručuje stanovnicima Bengazija i drugih gradova na istoku zemlje, za koje kaže da su "taoci terorista": "Imam samo dve reči za našu braću i sestre na istoku: Mi dolazimo." Pobunjenici očajnički traže vojnu pomoć i uvođenje zone zabranjenog letenja\nSLAVLJE: Vojnici lojani režimu posle osvajanja Zavije\nČini se da se ratna sreća u Libiji okrenula. Dok je u početku sukoba izgledalo da pobunjenici, koji su za nekoliko dana zauzeli istočni deo zemlje i neka mesta zapadno od Tripolija, nezadrživo napreduju, iz vesti koje stižu poslednjih dana očigledno je da je Gadafi izdržao prvi udar, konsolidovao se i krenuo u kontranapad.\nŽestoke borbe uz autoput koji povezuje istok i zapad Libije se nastavljaju, a Gadafijeve snage napreduju ka Bengaziju, uporištu pobunjenika. Ustanici su proteklih dana pretrpeli niz teških poraza, obe strane su potvrdile da Gadafijeve jedinice ponovo kontrolišu naftnu luku Ras Lanuf, 615 kilometara istočno od Tripolija. U nedelju su libijski mediji izvestili da je vojska preuzela kontrolu i nad Bregom, još jednom važnom naftnom lukom, oko 250 kilometara od Bengazija. Pobunjenici tvrde da su se u ponedeljak vratili u deo Brege, ali nezavisne potvrde te vesti nema. Misrata, treći grad po veličini, 150 kilometara istočno od Tripolija, "pod kontrolom je terorista", kažu libijske vlasti, uz tvrdnju da će "uskoro očistiti i taj grad". Strane agencije izveštavaju da je Misrata u obruču Gadafijevih snaga i da se oko nje vode borbe. Obe strane su potvrdile i da su posle teških uličnih borbi Gadafijeve snage ponovo zauzele grad Zuaru u blizini granice sa Tunisom, jedino mesto na putu zapadno od Tripolija koje su kontrolisali pobunjenici.\nU utorak po podne, kada ovaj broj "Vremena" odlazi u štampu, stižu vesti da su Gadafijeve snage počele napade na predgrađa Adždabije. Libijska državna televizija je javila da je grad već "kompletno pod kontrolom i da ga vojska čisti od naoružanih bandi", dok zapadne agencije prenose izveštaje o borbama u samoj Adždabiji. Moamer el Gadafi je rekao da pobunjenici imaju samo dva izlaza – bekstvo ili predaju, a njegov sin Seif al Islam poručuje stanovnicima Bengazija i drugih gradova na istoku zemlje, za koje kaže da su "taoci terorista": "Imam samo dve reči za našu braću i sestre na istoku: Mi dolazimo."\nNA ŽIVOT I SMRT: Borbe za vitalnu saobraćajnicu između Brege\ni Ras Lanufa\nRATNIČKI ŽARGON: Obe strane koriste pompezne fraze, kako to biva u ratnim prilikama. Portparol Gadafijeve vojske Milad Husein rekao je novinarima u Tripoliju, odgovarajući na pitanje da li se očekuje teška bitka za Bengazi, da taj grad "ne zaslužuje vojnu akciju u punom obimu, jer su oni grupa pacova i crva koja će, čim uđemo u grad, podići ruke uvis i predati se". Dok se u rečima predstavnika Gadafijeve vlasti zapaža rastuće samopouzdanje zbog pobeda i napredovanja, kod ustanika je primetna zebnja čak i kada tvrde da je "volja naroda jača od bilo kog oružja", a od hrabrenja su mnogo češći očajnički vapaji za pomoć u oružju i uvođenju zone zabranjenog letenja, koji su smenili trijumfalne najave pohoda na Tripoli.\nStrani mediji, koji su doskora najavljivali pad Gadafija, sada razvoj situacije prate sa primetnom nelagodnošću, bez početnog entuzijazma i euforije. Za pobunjenike se obavezno navodi da su "malobrojniji i slabije naoružani od snaga odanih Gadafiju", koje su nadmoćne zbog "avijacije, artiljerije, tenkova, mornarice". Gadafijeve vlasti su još pre desetak dana dozvolile mnogobrojnim novinarima da izveštavaju i iz zapadnog dela zemlje (u istočni deo pod kontrolom pobunjenika novinari su stigli mnogo ranije), i organizovano ih vode po mestima koje osvoje snage lojalne pukovniku. Međutim, i jedna i druga strana su novinarima saopštile da im ne mogu garantovati bezbednost u mestima gde traju sukobi. Poginuo je i prvi novinar na libijskom ratištu. Al Džazira je objavila da je njen kamerman Ali Hasan al Džaber ubijen, a izveštač Bajbah Vald Amhadi ranjen, duboko na teritoriji pod kontrolom opozicije. Mada nema potvrde ko je napao novinare Al Džazire, u vestima se obavezno dodaje da "i u tim oblastima ima Gadafijevih pristalica".\nNelagodnost zbog vesti o napredovanju Gadafijevih snaga se, osim u medijima, još izrazitije primećuje kod zapadnih političara. Dok se činilo da pobunjenike treba samo malo pomoći i pogurati da sruše Gadafija, izgledalo je da će lako proći predlog o uvođenju zone zabranjenog letenja, o kome su najviše pričale Francuska, Velika Britanija i SAD, ili neke vrste intervencije, ako baš bude bila neophodna. Retorika prema Gadafiju se nije promenila, ali u situaciji kada je čak i direktor američke Nacionalne obaveštajne službe Džejms Klaper rekao da će vremenom Gadafi "prevladati" pobunjenike, kao da se pukovnikovi mnogobrojni protivnici sada premišljaju šta dalje da rade, gurajući vruć krompir odluka o konkretnim koracima protiv Gadafija jedni drugima u ruke.\nJoš prošle nedelje je objavljeno da je NATO počeo celodnevni nadzor vazdušnog prostora nad Libijom, a Francuska je prva zemlja koja je priznala pobunjenički Nacionalni libijski savet kao legitimnu vladu te zemlje. Mada je Evropski parlament pozvao EU da učini isto što i Francuska, druge zemlje su prilično hladno primile Sarkozijev samostalni nastup, mada su lideri EU na samitu u Briselu ocenili da je Nacionalni savet "legitiman" partner "kome se može verovati". Američka državna sekretarka Hilari Klinton sastala se u ponedeljak u Parizu sa predstavnicima libijske opozicije.\nLideri EU pozvali su libijskog vođu Moamera Gadafija i njegove saradnike da "bez odlaganja" odu sa vlasti, osudili "nasilje koje se sprovodi nad civilnim stanovništvom u Libiji", pooštrili ranije uvedene sankcije i saopštili da je i dalje jedna od mogućnosti vojna intervencija. Predsednik SAD Barak Obama izjavio je da "SAD i međunarodna zajednica imaju obavezu da rade šta mogu da bi sprečile ponavljanje onoga što se desilo na Balkanu devedesetih, i onoga što se desilo u Ruandi". Generalni sekretar Alijanse Anders Fog Rasmusen izjavio je da je NATO "spreman da stupi u akciju u Libiji ako za to dobije mandat", ističući da je "vremena sve manje".\nDEMONSTRACIJA VERNOSTI: Tripoli\nPODELJENI OKO INTERVENCIJE: Međutim, svi za sada tvrde da su za intervenciju pod uslovom da postoji "jasna i zakonska osnova i podrška UN-a i Arapske lige". Arapska liga je na samitu u Kairu odlučila da od Saveta bezbednosti UN-a traži uvođenje zabrane letenja iznad Libije jer se "pobunjenici nalaze u sve težem položaju i iz dana u dan se smanjuje teritorija koju oni kontrolišu". SB je u utorak ostao podeljen povodom zahteva Arapske lige, baš kao i šefovi diplomatija G8, grupe vodećih svetskih ekonomija, na sastanku u Parizu, i odluka o uvođenju zone zabranjenog leta nije doneta.\nRuski ambasador pri UN-u Vitalij Čurkin izjavio je da "treba znati ne samo šta da se učini već i kako to treba da se uradi, ako se uvede zona neletenja, ko će je sprovesti i kako će ona biti primenjena". Nemačka kancelarka Angela Merkel rekla je da je "veoma skeptična" povodom pitanja vojnog angažovanja protiv libijskog režima u ovom trenutku razvoja situacije u toj zemlji.\nSve ovo, međutim, ne znači da pukovnik može da se opusti. Gadafija i ono što se u Libiji dešava svi još opisuju istim, crno-belim izrazima kao i ranije. Inostrani protivnici ne kažu da su odustali od bilo koje ranije iznete ideje, ostali uglavnom peru ruke, svako iz svog računa, a čini se da svi misle da je kraj Gadafijeve ere stigao. Rusija se nije složila sa uvođenjem zone zabranjenog leta, ali je predsednik Rusije Dmitrij Medvedev pre toga potpisao ukaz o uvođenju sankcija Libiji, u skladu sa odlukom Saveta bezbednosti UN-a od 26. februara, i zabranio ulazak u zemlju Gadafiju, njegovim saradnicima i rođacima. Jedan od komandanta Al kaide u Avganistanu, Abu Jahia al Libi, poreklom Libijac, u video-snimku postavljenom na jednom ekstremističkom veb-sajtu poručio je da je posle pada režima u Tunisu i Egiptu sada red na Gadafija, pozvao zemljake da ubiju pukovnika i uspostave islamsku vladavinu u zemlji.\nNije čudno da je Gadafi izjavio kako oseća da su ga evropski partneri izdali. On je u intervjuu italijanskom listu "Đornali" ponovo upozorio i da bi uvođenje zone zabrane leta ili vojna intervencija "mogli jedino da ujedine libijski narod", a francuskog predsednika Nikolu Sarkozija, koji je priznao pobunjenički Nacionalni savet i pozvao na vazdušne udare u Libiji, nazvao "mentalno poremećenim".\nPODRŠKA: Trupe Saudijske Arabije ulaze u Bahrein\nŽRTVE I REAKCIJE: Novinar Robert Fisk je u prošlonedeljnom tekstu u "Independentu" izneo svoja saznanja da su Amerikanci pokušali da od Saudijske Arabije obezbede podršku u oružju za pobunjenike u Bengaziju, ali da saudijsko kraljevstvo nije izašlo u susret ovom zahtevu, bar za sada. Saudijska Arabija ima trenutno sopstvene probleme, šiiti u ovoj zemlji su prošle nedelje najavili demonstracije, koje je vlast zabranila, a angažovana je i u nekim komšijskim poslovima.\nOko 1000 vojnika iz Saudijske Arabije i 500 vojnika iz Ujedinjenih Arapskih Emirata raspoređeno je u ponedeljak u Bahreinu, maloj ostrvskoj državi pored obala Saudijske Arabije, u kojoj je, inače, baza američke Pete flote. U Bahreinu već mesec dana protestuju hiljade ljudi, većinom šiiti, koji traže veća prava u ovoj sunitskoj kraljevini. U vestima se navodi da su strani vojnici došli na zahtev vladajuće porodice kako bi pomogli da se uspostavi red u zemlji. Bahreinski kralj Hamad Ibn Isa al Kalifa je u utorak proglasio tromesečno vanredno stanje i saopštio da je vojska dobila ovlašćenja da preduzme sve mere potrebne za okončanje protesta.\nU Bahreinu su već ubijene desetine demonstranata, stotine su povređene. Dok je pukovnik Gadafi od prvog dana sukoba optuživan za razne zločine, upotrebu prekomerne sile protiv civila (ponekad se u medijima koristi živopisan izraz za pobunjenike, ‘naoružani civili’), Savet bezbednosti je u slučaju Libije efikasno i brzo uveo sankcije, na žrtve u Bahreinu, Jemenu, i drugim "savezničkim" državama reaguje se mlako i deklarativno. Generalni sekretar UN-a Ban Ki-Mun izrazio je zabrinutost zbog slanja vojnika Saudijske Arabije i Ujedinjenih Arapskih Emirata u Bahrein, i pozvao sve strane na uzdržanost. U istom tonu bio je i komentar SAD, koje su pri tome istakle da nije reč o invaziji.


BIG CEE Srbija kupio Fashion Park Outlet Inđija | Biznis i Finansije\n/ Vesti / BIG CEE Srbija kupio Fashion Park Outlet Inđija\nGrupa BIG CEE Srbija ušla je u partnerstvo sa Fashion Company, regionalnim liderom u modnoj maloprodaji, potpisivanjem ugovora o akviziciji još jednog tržnog centra u Srbiji – Fashion Park Outlet Inđija.\nBIG Grupa postala je većinski vlasnik sa 67.5 odsto deonica u ovom projektu, dok će Fashion Company kao glavni partner zadržati preostalih 27.5 odsto\nTržni centar Fashion Park Outlet Inđija nalazi se pored autoputa između Beograda i Novog Sada,\ni promovise internacionalne brendove uključujući Tommy Hilfiger, Calvin Klein, Diesel i druge.\n„Nastavljamo sa rastom i širenjem naših investicija u oblasti kancelarijskog i stambenog prostora.\nNasa kompanija vodi projekat poslovne zgrade u novobeogradskom bloku 42, koju će firma NCR koristiti kao svoju centralu u Srbiji. Istovremeno započinjemo izgradnju 1.100 stanova u Višnjičkoj ulici. Naše namere su da ostanemo u Srbiji dugi niz godina i najavimo mnoge nove projekte“, izjavio je Robert Yahav, izvršni direktor BIG Srbije.\nNakon završetka ove transakcije, BIG Srbija će držati četiri aktivna tržna centra, sa petim u izgradnji – BIG Fashion Park koji će biti otvoren do kraja 2019. Reč je o ukupno 108.000 kvadratnih metara, što ojačava poziciju Grupe kao ključnog igrača u sektoru nekretnina u Srbiji.